Lemon: Τελευταίες παραστάσεις στο Θέατρο Radar | Athens Voice\nΈπειτα από τέσσερις μήνες επιτυχημένων παραστάσεων, το ατμοσφαιρικό ταξίδι του Lemon φθάνει στο τέλος του!\nΟ Χιλιαεννιακόσια, παρέα με το μοναδικό του φίλο Τιμ Τούνυ και το πιάνο-μαγικό κουτί του Lemon, θα μοιράζεται την απίστευτη ιστορία του με τους επιβάτες του Βιρτζίνιαν μόνο για 10 παραστάσεις ακόμα, έως τις 19 Μαρτίου. Κάθε Δευτέρα και Τρίτη, στις 21.15.\nΟι δύο ηθοποιοί της παράστασης, Μελαχρινός Βελέντζας και Γιώργος Δρίβας, ακροβατούν κυριολεκτικά και μεταφορικά ανάμεσα στη στεριά και τη θάλασσα, τη χαρά και την υπαρξιακή αγωνία, το γέλιο και τη συγκίνηση. Μία παράσταση γεμάτη αντιθέσεις, όπου η ενέργεια κατακλύζει τη σκηνή, η ζωντανή μουσική συνοδεύει την αφήγηση και η ιστορία του πιανίστα που δεν πάτησε ποτέ το πόδι του στη στεριά γίνεται το προσωπικό ταξίδι του καθένα από εμάς.\n|Εσύ φοβάσαι να κατέβεις από το πλοίο που γεννήθηκες; |\nSpecial Lemon Nights!\nΤρίτη 5 Μαρτίου τo Lemon στο Παρίσι!\nΜετά το τέλος της παράστασης, οι Manouche Drome έρχονται με το Musette Chanté Project και ταξιδεύουν τους επιβάτες του Βιρτζίνιαν στα γαλλικά βαλς του Μεσοπολέμου και τις ατμοσφαιρικές μελωδίες των Edith Piaf, Charles Aznavour, Georges Brassens κ.α.\nΤρίτη 19 Μαρτίου τo Lemon στην Αμερική του '50!\nΜετά το τέλος της παράστασης, η Σία Κοσκινά (vocals) με τον πιανίστα και συνθέτη Αντώνη Καραντζίκη μάς ταξιδεύουν στα πιο in jazz clubs της Αμερικής του ‘50 με «favorite standard songs of the Great American song book!».\nΤο Lemon είναι μία ανεξάρτητη παραγωγή της καλλιτεχνικής ομάδας Experimento. Ως site-specific παράσταση ταξιδεύει σε θεατρικές σκηνές και πρωτότυπους προορισμούς κάπου ανάμεσα στη στεριά και τη θάλασσα.\nΤο ντουέτο του Lemon: Μελαχρινός Βελέντζας και Γιώργος Δρίβας/©Παναγιώτης Μουλίνος\nΤο καλοκαίρι του 2018, κατά την πρώτη περιοδεία του, παρουσιάστηκε πάνω σε αγκυροβολημένο ferry-boat στο λιμάνι της Αντιπάρου, εν πλω και υπό φυσικό φως ανάμεσα στη Σαντορίνη και τη Θηρασιά, σ’ ένα καρνάγιο στην περιοχή του Λαυρίου. Μετά το τέλος των παραστάσεων στο Θέατρο Radar, το ατμόπλοιο Βιρτζίνιαν θα συνεχίσει το ταξίδι του ανά την Ελλάδα.\nLemon, στο Θέατρο Radar/Παναγιώτης Μουλίνος\n|Δεν πρέπει να νομίσεις πως είμαι δυστυχισμένος. Δε θα είμαι ποτέ πια.|


Κουτζαμάνη: Ανταμοιβή η απόφαση για Χρυσή Αυγή - Δεν με έκαμψε η απειλή με ...\nΠέμπτη, 08-Οκτ-2020 22:43\nΚουτζαμάνη: Ανταμοιβή η απόφαση για Χρυσή Αυγή - Δεν με έκαμψε η απειλή με σφαίρες - Τι είπε για τον Ποινικό Κώδικα\nΣτην έναρξη της δικαστικής διαδικασίας για την υπόθεση της Χρυσής Αυγής, για τις αλλαγές στον Ποινικό Κώδικα, και σ΄ άλλα θέματα αναφέρθηκε η τέως εισαγγελέας του Αρείου Πάγου Ευτέρπη Κουτζαμάνη, μιλώντας στο τηλεοπτικό σταθμό ΣΚΑΪ.\nΌπως επισήμανε η κυρία Κουτζαμάνη όταν χειριζόταν, στο αρχικό στάδιο, την υπόθεση της Χρυσής Αυγής, της είχαν στείλει στο γραφείο της ως "μήνυμα" σφαίρες και σε ερώτηση εάν φοβήθηκε και εάν το γεγονός την έκαμψε, η απάντηση ήταν: "Όχι βέβαια- Όχι βέβαια" και προσέθεσε ότι οι εισαγγελείς έχουν αποδεχθεί τον κίνδυνο.\nΚατόπιν αυτού "επέλεξα τον αντεισαγγελέα του Αρείου Πάγου κ. Χαράλαμπο Βουρλιώτη, γνωστό για το ήθος, την άριστη νομική του κατάρτιση, και το θάρρος του. Η υπόθεση ήθελε θάρρος", ανέφερε η τέως εισαγγελέας.\nΑκόμη, σε ερώτηση της δημοσιογράφου "εάν πιεστήκατε με κάποιο τρόπο από μια περιρρέουσα ατμόσφαιρα", η απάντηση της πρώην εισαγγελέως ήταν: "Όχι, κλείσαμε τ' αυτιά μας και στρωθήκαμε στην έρευνα. Κάθε βράδυ ήμουν στην Εισαγγελία και όλα τα στοιχεία που συγκέντρωνε ο κ. Βουρλώτης μου τα έθετε υπόψη για να έχω προσωπική άποψη. Μας έβρισκε το ξημέρωμα στην Εισαγγελία του Αρείου Πάγου. Κάναμε σωστά τη δουλειά μας".\n"Φτάσαμε στο σημείο που μου είπε ότι υπήρχαν επαρκείς ενδείξεις για ένταξη και διεύθυνση σε εγκληματική οργάνωση και οπλοκατοχή, με στοιχεία που είχε συλλέξει. Συμφώνησα και έδωσα εντολή να προβεί στα νόμιμα.\nΗ δικογραφία διαβιβάστηκε στον Εισαγγελέα Πρωτοδικών Aθηνών για την άσκηση της ποινικής δίωξης. Κινήθηκε η αυτόφωρη διαδικασία σύλληψης για τους βουλευτές, καθώς τα αδικήματα ήταν σε βαθμό κακουργήματος".\nΓια τις αλλαγές που επήλθαν στον Ποινικό Κώδικά η κυρία Κουτζαμάνη επισήμανε ότι ορισμένες τροποποιήσεις ή καταργήσεις διατάξεων του Ποινικού Κώδικα δεν έπρεπε να γίνουν και τόνισε ότι ο νέος Ποινικός Κώδικας είναι επιεικέστερος και θα έπρεπε η νομοπαρασκευαστική επιτροπή να είχε προσέξει περισσότερο.


ΛΟΓΟΤΕΧΝΙΚΗ ΟΜΑΔΑ ΓΟΡΓΟΓΥΡΙΟΥ: Εθνική Πινακοθήκη Λονδίνου\nΤο 1824 το Βρετανικό Κοινοβούλιο ενέκρινε τη δαπάνη 57.000 λιρών για την αγορά της ιδιωτικής\nσυλλογής των πινάκων του τραπεζίτη Τζον Τζούλιους Ανγκερστάιν (John Julius Angerstein). Η συλλογή περιελάμβανε 38 πίνακες, οι οποίοι θα αποτελούσαν τον πυρήνα μιας νέας εθνικής συλλογής, η οποία θα χρησίμευε ως όργανο μόρφωσης και απόλαυσης για όλους τους πολίτες. Η συλλογή επρόκειτο να εκτεθεί στην οικία του Ανγκερστάιν (στον αρ. 100 της Παλ Μαλ) μέχρι να βρεθεί κατάλληλο κτίριο για τη στέγασή της. Σε σύγκριση όμως με εθνικές πινακοθήκες άλλων χωρών, η έκταση της οικίας κρίθηκε ανεπαρκής και προκάλεσε τα ειρωνικά και επικριτικά σχόλια του τύπου. Επιπλέον, καθώς η συλλογή αυξανόταν μέσω νέων αποκτημάτων, ο χώρος ήταν ανεπαρκής για την έκθεση των πινάκων. Έτσι το 1831 αποφασίστηκε, ύστερα από πολλές συζητήσεις, η κατασκευή κτιρίου στην πλατεία Τραφάλγκαρ, ένα σημείο της πόλης προσβάσιμο από όλους, στη θέση των παλαιών Βασιλικών Στάβλων (King's Mews). Το νέο κτίριο, κατασκευασμένο από τον αρχιτέκτονα Ουίλιαμ Ουίλκινς (William Wilkins) άνοιξε τις πύλες του το 1838. Για την κατασκευή ο Ουίλκινς χρησιμοποίησε οκτώ κολώνες προερχόμενες από το παρακείμενο Carlton House που κατεδαφίστηκε το 1826.\nΒ' Παγκόσμιος ΠόλεμοςΠολύ πριν ξεκινήσουν οι τρομοκρατικοί βομβαρδισμοί του Λονδίνου από τη Λουφτβάφε οι Βρετανοί, φοβούμενοι μέχρι και γερμανική απόβαση στα νησιά τους, άρχισαν να εξετάζουν το μέλλον της Πινακοθήκης. Ο τότε διευθυντής της Κένεθ Κλαρκ (Kenneth Clark) έκανε σαφές ότι τα αριστουργήματα που περιλαμβάνονταν στη συλλογή δεν ήταν ασφαλή και έπρεπε να απομακρυνθούν από το κτίριο. Όταν η προοπτική πολέμου με τη Ναζιστική Γερμανία έγινε πλέον σαφής οι 50 πρώτοι πίνακες απομακρύνθηκαν από την πινακοθήκη και μεταφέρθηκαν στο Μπανγκόρ της Ουαλίας (30 Σεπτεμβρίου 1938). Μετά τη Συμφωνία του Μονάχου, οι πίνακες επανήλθαν σχεδόν αυθημερόν. Ένα σχεδόν έτος αργότερα το ενδεχόμενο εκκένωσης της Πινακοθήκης έγινε εκ νέου πραγματικότητα: Δέκα ημέρες πριν την κήρυξη πολέμου μεταξύ Βρετανίας - Γερμανίας, όλοι οι πίνακες απομακρύνθηκαν από το κτίριο και μεταφέρθηκαν:


Έχοντας μεγαλώσει σε οικογένεια εμπόρων, η Σοφία Λιόντου franchisee της AB Food Market, όταν πήρε το πτυχίο της στις Οικονομικές επιστήμες, επέλεξε και εκείνη να ασχοληθεί με την οικογενειακή επιχείρηση και να την εξελίξει.\nΈτσι, τον Απρίλιο του 2012 πήρε την απόφαση να μετατρέψει το κατάστημα που διατηρούσαν στην Πρέβεζα σε AB Food Market. Μάλιστα, λίγα χρόνια αργότερα, τον Ιούνιο του 2015, αποφάσισε να ξεκινήσει ακόμη ένα κατάστημα στο Θεσπρωτικό, επεκτείνοντας τη συνεργασία με την εταιρεία. «Επιλέξαμε το franchising γιατί θεωρήσαμε ότι ένα μεγάλο brand θα μπορέσει να παρέχει καλύτερα αποτελέσματα στην επένδυσή μας», μας εξηγεί.\nΓιατί επιλέξατε να δραστηριοποιηθείτε στην αγορά με το δίκτυο ΑΒ Food Market;\nΕπιλέξαμε την ΑΒ Βασιλόπουλος, γιατί οι αρχές της εταιρείας συμπίπτουν με τις δικές μας. Οι άνθρωποι της ΑΒ μας έκαναν από την αρχή να νιώσουμε εμπιστοσύνη και να προχωρήσουμε στη συνεργασία. Επίσης, η ΑΒ Βασιλόπουλος είναι ένα ισχυρό brand, γεγονός που βοήθησε στην αναγνωρισιμότητά μας. Η τοπική αγορά ήξερε ήδη την ΑΒ Βασιλόπουλος, καθώς και την ποιότητα των προϊόντων της και μας υποδέχθηκε με ενθουσιασμό.\nΤι είδους υποστήριξη λαμβάνετε από την εταιρεία από την αρχή της λειτουργίας του 1ου καταστήματος, έως σήμερα;\nΟι άνθρωποι της ΑΒ είναι πρόθυμοι να μας βοηθήσουν σε οποιοδήποτε ζήτημα προκύψει. Η ΑΒ Βασιλόπουλος παρέχει στους συνεργάτες της την άριστη γνώση, μαζί με τεχνική και επιχειρηματική υποστήριξη. Επιπλέον, μας στηρίζει σε θέματα marketing. Γνωρίζοντας καλά τις ανάγκες των καταναλωτών, παρέχει προϊόντα που πραγματικά χρειάζονται, σε συνδυασμό με τις τιμές που επιθυμούν.\nΗ επιτυχημένη λειτουργία του καταστήματος είναι αποτέλεσμα πολλών παραμέτρων. Η γνώση των ανθρώπων της ΑΒ, τα προϊόντα στις κατάλληλες τιμές, το χαμογελαστό προσωπικό του καταστήματος, είναι κάποιοι από αυτούς τους παράγοντες.\nΘα συστήνατε το AB Food Market σε έναν συγγενή ή φίλο;\nΑνεπιφύλαχτα θα συνέστηνα σε οποιονδήποτε θέλει να ασχοληθεί με τον κλάδο του λιανεμπορίου τροφίμων, να απευθυνθεί στην ΑΒ, καθώς διαθέτει μεγάλη τεχνογνωσία σε αυτόν τον τομέα, την οποία είναι πρόθυμη να μεταδώσει και στους συνεργάτες της.\nΤι θα συμβουλεύατε έναν υποψήφιο franchisee που θέλει να επενδύσει στoν κλάδο των σούπερ μάρκετ; Τι θα πρέπει να προσέξει;\nΘα τον συμβούλευα να επιλέξει με προσοχή την εταιρεία που θα συνεργαστεί. Να είναι αξιόπιστη, έτσι ώστε να διασφαλιστεί η επένδυσή του.\nΜελλοντικός μου στόχος είναι η συνεχής εξέλιξη των καταστημάτων και ο συνδυασμός των ικανοποιημένων πελατών με το χαρούμενο προσωπικό του καταστήματος.\nΓια το δικό σου AB Food Market, μπες εδώ.


Αρχική Lifestyle GNTM Παρασκευή: Η πορεία της στο παιχνίδι\nGNTM Παρασκευή: Γνωρίσαμε την συγκεκριμένη παίκτρια στις auditions του γνωστού ριάλιτι μόδας και τη λατρέψαμε μέσα από τα συγκινητικά της λόγια για το bullying που έχει υποστεί.\nΣτην πραγματικότητα, η Παρασκευή θεωρείται μια μαχήτρια, καθώς είχε να αντιμετωπίσει συχνά την αρνητική στάση των ανθρώπων που είχαν 1επειδή είναι τσιγγάνα.\nΗ πορεία της στο παιχνίδι του Greece’s Next Top Model ήταν ανοδική, αφού μετά από αρκετές παρατηρήσεις των κριτών, η νεαρή παίκτρια κατάφερε να “τσαλακωθεί” και να δώσει ένα άρτιο αποτέλεσμα.\nΌσο τα μοντέλα ετοιμάζονται για το σημερινό concept, πώς πιστεύεις ότι θα μοιράσουν τα μειονεκτήματα και πλεονεκτήματα που κέρδισαν από την προηγούμενη δοκιμασία ο Ηρακλής και ο Παναγιώτης Α.; ⠀ #GNTMgr #StarChannelTv @starchanneltv\nΗ δημοσίευση κοινοποιήθηκε από το χρήστη Greece’s Next Top Model (@gntmgr) στις 12 Οκτ, 2020 στις 11:54 πμ PDT\nΜάλιστα, δεν ήταν λίγες οι φορές που άκουγε αρνητική κριτική κατά τη διάρκεια των δοκιμασιών από τον coach και τους κριτές, αλλά όταν έφτανε στο πλατό, οι φωτογραφίες της τη δικαίωναν.\nΗ Παρασκευή προσπαθούσε γενικότερα να μένει αμέτοχη στους καυγάδες και στα ευτράπελα που διαδραματίζονταν μεταξύ των υπολοίπων παικτών, γεγονός που αρκετές φορές εκνεύριζε τους άνδρες και τις γυναίκες του παιχνιδιού.\nΚάθε κλικ της δοκιμασίας “Alternative Weddings” έπρεπε να ξεχειλίζει αγάπη, στοργή, έρωτα και πολλή χαρά. Τα μοντέλα μας πόζαραν, για πρώτη φορά, σε ζευγάρια μπροστά στον φακό της Αλεξάνδρας Αργύρη, με τον Ηρακλή και τον Παναγιώτη Α. να έχουν την καλύτερη λήψη. #GNTMgr #StarChannelTv @starchanneltv #celiadragouni #vasiliszoulias #bridalloftathens #prince_erotokritos #kostisvonkas #nidodileda#katerina_karoussos #celebrityskin #atelier_ntove #toimoifashion #TsakirisMallas #wearcontactlenses\nΗ δημοσίευση κοινοποιήθηκε από το χρήστη Greece’s Next Top Model (@gntmgr) στις 7 Οκτ, 2020 στις 12:48 πμ PDT\nΗ παίκτρια, φυσικά, που είχε να πει κάθε φορά πολλά για την παρουσία της στο παιχνίδι ήταν η Ρασέλ, καθώς την αποκαλούσε ανιαρή και αδιάφορη.\nGREECES NEXT TOP MODEL 2020\nΠροηγούμενο άρθροΧρήστος Δάντης: Μιλάει για τους γάμους του\nΕπόμενο άρθροΆδεια κυκλοφορίας: Πώς να πάρετε βεβαίωση\nΆγριες Μέλισσες: Το επεισόδιο της Πέμπτης 26/11


Οι... ιδιαίτερες ευχές του Άδωνι Γεωργιάδη στον Αλέξη Τσίπρα για τα γενέθλιά του - Ειδήσεις - νέα - Το Βήμα Online\nΟι… ιδιαίτερες ευχές του Άδωνι Γεωργιάδη στον Αλέξη Τσίπρα για τα γενέθλιά του\nΓενέθλιά έχει σήμερα, Κυριακή 28 Ιουλίου ο πρώην πρωθυπουργός, Αλέξης Τσίπρας\nΓενέθλιά έχει σήμερα, Κυριακή 28 Ιουλίου ο πρώην πρωθυπουργός, Αλέξης Τσίπρας.\nΟ πρόεδρος του ΣΥΡΙΖΑ γεννήθηκε στις 28 Ιουλίου 1974 και έτσι κλείνει σήμερα τα 45 του χρόνια.\nΟ Άδωνις Γεωργιάδης ήταν καλεσμένος το πρωί στην εκπομπή του Γιώργου Αυτιά στον ΣΚΑΪ και θέλησε να ευχηθεί στον πρώην πρωθυπουργό: «Του εύχομαι χρόνια πολλά, να έχει υγεία, να χαίρεται την οικογένειά του και να απολαμβάνει τα πολλά χρόνια στην αντιπολίτευση».\nΔείτε στο βίντεο την ευχή του Αδ. Γεωργιάδη και την αντίδραση του Γ. Αυτιά:


Ασφαλιστικές εισφορές και παραγραφή – FANTOMAS.GR\nΑσφαλιστικές εισφορές και παραγραφή\nΤης Μαρίας Παππά*\nΜε την υπ’ αριθμ. ΣτΕ Ολ.1833/2021 απόφαση, συζητήθηκε κατατεθείσα προσφυγή αστικής μη κερδοσκοπικής εταιρείας κατά του Ενιαίου Φορέα Κοινωνικής Ασφάλισης (Ε.Φ.Κ.Α.) με την οποία ζητήθηκε η ακύρωση ή τροποποίηση αποφάσεων της Τοπικής Διοικητικής Επιτροπής (Τ.Δ.Ε.) του Περιφερειακού Υποκαταστήματος Μισθωτών Εύβοιας. Οι εν λόγω αποφάσεις απέρριψαν ενστάσεις κατά πράξεων επιβολής εισφορών (Π.Ε.Ε.) του ίδιου καταστήματος, με τις οποίες είχαν επιβληθεί σε βάρος της προσφεύγουσας εταιρείας ασφαλιστικές εισφορές για την ασφαλιστική τακτοποίηση εργαζόμενης σ’ αυτήν. Οι επιβληθείσες εισφορές αφορούσαν εργασία παρασχεθείσα κατά το χρονικό διάστημα από τον Ιανουάριο του έτους 2006 έως τον Δεκέμβριο του έτους 2015. Η προσφεύγουσα παραπονέθηκε για την επιβολή των εισφορών για το χρονικό διάστημα από τον Ιανουάριο του έτους 2006 έως και τον Δεκέμβριο του έτους 2015, προβάλλοντας ότι η αξίωση των εισφορών αυτών είχε υποπέσει σε παραγραφή.\nΗ κατατεθείσα προσφυγή εισήχθη προς συζήτηση ενώπιον του ΣτΕ, κατ’ εφαρμογήν του άρ. 1 παρ. 1 του ν. 3900/2010. Το πρώτο ενδιαφέρον σημείο εντοπίζεται στην πράξη της οικείας Επιτροπής του Δικαστηρίου, με την οποία έγινε δεκτό αίτημα της προσφεύγουσας εταιρείας για την εκδίκαση της υπόθεσης σε πιλοτική δίκη, καθόσον τίθεται το γενικότερου ενδιαφέροντος ζήτημα, το οποίο έχει συνέπειες για ευρύτερο κύκλο προσώπων.\nΕιδικότερα, η Ολομέλεια του Ανωτάτου Ακυρωτικού Δικαστηρίου με την υπ’ αριθμ. ΣτΕ Ολ.1833/2021 απόφασή της έκρινε ότι το άρθρο 95 παρ. 1 του ν. 4387/2016, που όριζε ως γενικό κανόνα την εικοσαετή παραγραφή για αξιώσεις για την καταβολή ασφαλιστικών εισφορών, όσων υπάγονται στον ΕΦΚΑ, αντίκειται στις συνταγματικές αρχές της αναλογικότητας και της ασφάλειας δικαίου.\nΣύμφωνα με το σκεπτικό της απόφασης κρίθηκε ότι η θεσπιζόμενη με την ανωτέρω διάταξη παραγραφή αντίκειται στην αρχή της αναλογικότητας. Κρίθηκε δηλαδή ότι ο χρόνος παραγραφής των είκοσι ετών δεν συνιστά εύλογη διάρκεια της οικείας προθεσμίας, η οποία απαιτείται να είναι σχετικά σύντομη, δεδομένης και της αυξανόμενης ταχύτητας των συναλλαγών. Η ταχύτητα των συναλλαγών καθώς και η πολυπλοκότητα των σύγχρονων βιοτικών σχέσεων αξιώνουν ταχεία εκκαθάριση των εκάστοτε υποχρεώσεων του διοικουμένου.\nΕν όψει των ανωτέρω, αντικείμενο ευλόγως της προβληματικής που αναπτύχθηκε είναι ότι ο προβλεπόμενος χρόνος παραγραφής πρέπει να επαρκεί, λαμβανομένων υπ’ όψιν των συνθηκών. Οι συνθήκες αυτές ανάγονται αφενός στην οργάνωση και την λειτουργία των ασφαλιστικών φορέων και αφετέρου στην αξιοποίηση της τεχνολογίας για την περαιτέρω ορθολογική λειτουργία τους. Η αξιοποίησης των ανωτέρω στοιχείων οδηγεί στην διενέργεια επίκαιρων και αποτελεσματικών ελέγχων, ώστε να προστατεύεται το ασφαλιστικό κεφάλαιο και οι υπόχρεοι προς καταβολή ασφαλιστικών εισφορών να συνειδητοποιούν ότι, εάν δεν καταβάλλουν τα οφειλόμενα, δεν θα λειτουργήσει η ανταποδοτικότητα. Δεδομένης επίσης της υποστελέχωσης των υπηρεσιών όχι τόσο σε αριθμό εργαζομένων όσο σε απολύτως εξειδικευμένο προσωπικό έχουμε οδηγηθεί σε λειτουργική αναποτελεσματικότητα των ασφαλιστικών φορέων. Τοιουτοτρόπως, ο έλεγχος επί των υπόχρεων να καταβάλλουν ασφαλιστικές εισφορές δεν πρέπει να εκτείνεται σε μεγάλη χρονική διάρκεια, διότι εμμέσως ενθαρρύνει την δυσλειτουργία των αντίστοιχων υπηρεσιών.\nΣε ότι αφορά προς τους υπόχρεους να καταβάλλουν ασφαλιστικές εισφορές ο χρόνος παραγραφής απαιτείται να είναι αναγκαίος, ώστε αφενός να διασφαλίζεται το δικαίωμα άμυνας τους έναντι δυσχερειών απόδειξης περιστατικών αναγόμενων στο απώτερο παρελθόν, αφετέρου δε να μην οδηγούνται αυτοί σε οικονομική εξουθένωση λόγω της υποχρέωσης ταυτόχρονης καταβολής συσσωρευμένων οφειλών περισσότερων ετών. Ευλόγως, η υποχρέωση εξόφλησης των συσσωρευμένων οφειλών είναι δυνατόν να προκαλέσει δυσμενείς επιπτώσεις στην απασχόληση και την εθνική οικονομία γενικότερα.\nΩς προς το ανωτέρω ζήτημα του χρόνου παραγραφής που ισχύει ως προς τις απαιτήσεις από μη καταβληθείσες ασφαλιστικές εισφορές των φορέων κοινωνικής ασφάλισης (Φ.Κ.Α.), που εντάχθηκαν στον Ε.Φ.Κ.Α. με τον ανωτέρω νόμο διατυπώθηκαν και μειοψηφούσες γνώμες, οι οποίες ως προς τα κρίσιμα σημεία τους υποστήριξαν τα εξής: Σύμφωνα με την πρώτη μειοψηφούσα γνώμη, κατόπιν της κρίσης περί αντισυνταγματικότητας της εικοσαετούς παραγραφής, εφαρμοστέα τυγχάνει ειδικώς για τους υπόχρεους ασφαλιστικών εισφορών, που υπάγονταν στο Ι.Κ.Α.-Ε.Τ.Α.Μ., η προϊσχύσασα για τον συγκεκριμένο ασφαλιστικό φορέα δεκαετής παραγραφή. Ακολούθως, σύμφωνα με τη δεύτερη μειοψηφούσα γνώμη, δεν υφίσταται εν προκειμένω νομοθετικό κενό, καθώς εναπόκειται στον νομοθέτη να επανέλθει επί του επίμαχου ζητήματος της παραγραφής των αξιώσεων των ενταχθέντων στον Ε.Φ.Κ.Α, Φ.Κ.Α. από μη καταβληθείσες ασφαλιστικές εισφορές και να θεσπίσει νέα προθεσμία παραγραφής. Ενώ, σύμφωνα με την τρίτη μειοψηφούσα γνώμη, προθεσμία δέκα ετών για τις αξιώσεις καταβολής ασφαλιστικών εισφορών αποτελεί μακρό χρόνο παραγραφής και επομένως το κενό στη ρύθμιση πρέπει να πληρωθεί με την εφαρμογή της πενταετίας ως εύλογου, κατά κανόνα, χρόνου παραγραφής, σε περιπτώσεις δε παραβάσεων μπορεί να προβλέπεται από τον νομοθέτη μακρότερη παραγραφή.\nΜε την απόφαση αυτή ,ο Υπουργός Εργασίας υποχρεούται στη συγκεκριμένη περίπτωση να συμμορφωθεί αλλά δεν υποχρεούται να αναλάβει νομοθετική πρωτοβουλία συμμόρφωσης προς την εν λόγω απόφαση. Εάν ψηφιστεί νέα νομοθετική διάταξη, χιλιάδες οφειλέτες του ΕΦΚΑ, που προέρχονται από τα πρώην ταμεία, ενδέχεται να λάβουν σύνταξη χωρίς να έχουν καταβάλλει τις αντίστοιχες οφειλές, ενώ την ίδια στιγμή άλλοι ασφαλισμένοι δεν μπορούν να πάρουν σύνταξη λόγω χρεών. Αντιθέτως, είναι δυνατή η υιοθέτηση με νέο νόμο της δεκαετούς παραγραφής για την καταβολή ασφαλιστικών εισφορών υπό την προϋπόθεση ότι οι ενδιαφερόμενοι θα υποβάλλουν αίτηση συνταξιοδότησης παράλληλα με τη ρύθμιση των οφειλών τους.\nΕάν, για παράδειγμα, κάποιος έχει 40.000 ευρώ οφειλές και με την παραγραφή γίνουν 15.000 ευρώ, αυτά μπορούν να παρακρατούνται από τη σύνταξή του (όριο 20.000 ευρώ οφειλές). Εάν τα αρχικά χρέη είναι για παράδειγμα 60.000 ευρώ και με την παραγραφή γίνουν 25.000 ευρώ, ο οφειλέτης για να συνταξιοδοτηθεί θα πρέπει να πληρώσει εφάπαξ τις 5.000 ευρώ και να ρυθμίσει μέσω της συνταξιοδότησης τις υπόλοιπες 20.000 ευρώ.\nΕπισημαίνεται δε ότι η συνολική οφειλή περιλαμβάνει κεφάλαιο αλλά και πρόσθετα τέλη, τα οποία είναι ιδιαίτερα υψηλά για τις παλαιότερες οφειλές. Η αποποίηση άρα, εκ μέρους του ασφαλισμένου, του παραγεγραμμένου χρόνου ασφάλισης, θα πρέπει να βρίσκει την ιδανική ισορροπία περιορισμού οφειλής και απαραίτητου για συνταξιοδότηση χρόνου, ώστε να καταλήγει στα καλύτερα δυνατά αποτελέσματα.\nΣτον αντίποδα βέβαια, η απόφαση αυτή για τον Ε.Φ.Κ.Α. συνεπάγεται περιορισμό των εισφορών -κάτι που είναι ιδιαίτερα προβληματικό για την επίτευξη ισορροπίας μεταξύ εσόδων και παροχών- θέτοντας εν αμφιβόλω την ορθή λειτουργία του ασφαλιστικού συστήματος. Εμμένοντας όμως στην καλύτερα εκδοχή, η δεκαετής παραγραφή θα αποτελέσει το εφαλτήριο ταχύτερων ελέγχων, από πλευράς ελεγκτικών οργάνων του Ε.Φ.Κ.Α., που μέχρι τώρα, θεωρώντας ότι η οφειλή δεν παραγράφεται προ της παρόδου εικοσαετίας, καθυστερούσαν τη διενέργεια ελέγχων. Ο διοικούμενος δε θα γνώριζε εκ των προτέρων τα δικαιώματα και τις εγγυήσεις που του προσφέρει ο νόμος αλλά και τις υποχρεώσεις στις οποίες υπόκειται. Μια τέτοια εξέλιξη, με επίκεντρο τον διοικούμενο θα ανέτρεπε τα μέχρι σήμερα κακώς κείμενα.\n*Η κ. Μαρία Παππά είναι δικηγόρος, Μ.Δ.Ε. Δημοσίου Δικαίου και Πολιτικής Επιστήμης και υποψήφια Διδάκτωρ.\nTags: ΑΣΦΑΛΙΣΤΙΚΕΣ ΕΙΣΦΟΡΕΣΕΦΚΑΜΑΡΙΑ ΠΑΠΠΑ


Παραλίες - Ξενοδοχείο Emporios Bay\nΚαλό θα είναι να έχετε μαζί νερό και κάτι φαγώσιμο καθώς στην περιοχή δεν υπάρχει κάποιο εστιατόριο ή αναψυκτήριο\nΗ Ελίντα βρίσκεται στο δυτικό τμήμα της Χίου, κοντά στα Αυγώνυμα σε μια απόσταση 25 χιλιομέτρων περίπου από την πόλη της Χίου.\nΤο όνομά της προέρχεται από την ελληνική λέξη «αλιός» που σημαίνει θαλλάσιο\nΠρόκειται για μία από τις ωραιότερες παραλίες του νησιού.\nΟ μεγάλος κλειστός κόλπος της κρύβει ένα ήσυχο και απάνεμο καταφύγιο κι ένα απαράμιλλης ομορφιάς φυσικό τοπίο (που κατά τη διάρκεια του Β’ Παγκοσμίου Πολέμου αποτέλεσε την κρυψώνα του θρυλικού υποβρύχιο «Παπανικολής») με ψιλό λευκό βότσαλο και άμμο, ψηλά πεύκα που αγγίζουν τη θάλασσα κι ονειρικά γαλαζοπράσινα νερά.\nΤο Μεσρινίδι είναι μια από τις πιο όμορφες παραλίες της Χίου και σε κοντινή απόσταση από την πόλη , μόλις 8 χιλιόμετρα βορειοανατολικά εκεί όπου βρίσκεται το μοναστήρι της Παναγίας Μυρτιδιώτισσας. Το Μερσινίδι στην πραγματικότητα αποτελείται από δύο παραλίες, μια βόρεια της εκκλησίας και μια νότια της εκκλησίας. Αποτελούνται από άμμο και βότσαλο. Και οι δυο έχουν πεντακάθαρα νερά αλλά με αυτήν νότια της εκκλησίας να είναι πιο ήσυχη και απομονωμένη.


Μελιτηνής Μάξιμος: ''Δεν ξεχνούμε την εισβολή του 1974 και τα δεινά των Ρωμιών''\nΓράφτηκε από τον/την Ι.Α. Θυατείρων. 07/10 16:53


Tim Cook: Τα Apple Stores είναι σαν το Πρόζακ\nΑρχική σελίδαΤεχνολογίαTim Cook: Τα Apple Stores είναι σαν το Πρόζακ\nΣτέλιος Θεοδωρίδης 8:18 μ.μ.\nΣήμερα το πρωί στην Αμερική ο Tim Cook, CEO της Apple, παρευρέθηκε στο συνέδριο της Goldman Sachs με θέμα το Διαδίκτυο και η Τεχνολογία. Ο Tim συζήτησε για πολλά και διάφορα όπως τις εταιρίες που εξαγοράζει η Apple, για το μέγεθος της οθόνης του iPhone, το μερίδιο αγοράς που κατέχει το iPad, τα Apple Stores και άλλα.\nΚατά την διάρκεια της προγραμματισμένης ομιλίας του CEO της Apple στο σημερινό συνέδριο, ρωτήθηκε για το ποια είναι η στρατηγική της εταιρίας που συνεχώς εξαγοράζει άλλες μικρότερες εταιρίες. Ο Tim Cook απάντησε ως εξής σε ελεύθερη μετάφραση: "Κοιτάξτε τα τελευταία τρία χρόνια. Έχουμε κατά μέσο όρο περίπου μια εξαγορά εταιρίας το μήνα. Το είδος των εταιρειών που έχουμε αγοράσει υπήρξαν εταιρίες που είχαν πραγματικά έξυπνους ανθρώπους ή και πνευματική ιδιοκτησία (intellectual property). Σε γενικές γραμμές, στις περισσότερες των περιπτώσεων, έχουμε πάρει κάτι το οποίο δούλευαν και αναπτύξαμε τις δεξιότητες τους ώστε να εργαστούν πάνω σε κάτι άλλο. Πριν από μερικά χρόνια αγοράσαμε μια εταιρεία με την επωνυμία "PA Semi". Ήμασταν τότε στη διαδικασία της δημιουργίας των επεξεργαστών των iOS συσκευών. Το σύνολο των ανθρώπων αυτών ήταν πραγματικά απίστευτο..".\nΝα σημειώσουμε πως η εταιρία που αναφέρεται ο Tim Cook εξαγοράστηκε από την Apple τον Απρίλιο του 2008 έναντι $278.000.000 και το όνομα της σήμαινε Power Architecture Semiconductors. Η συγκεκριμένη εταιρία που αποτελούνταν από 150 εργαζόμενους, είχε επικεντρωθεί στην κατασκευή ισχυρών αλλά και ενεργειακά αποδοτικών επεξεργαστών που ονομάζονται PWRficient και βασίζονται στον πυρήνα PA6T. Η συγκεκριμένη τεχνολογία επεξεργαστών δεν έχει χρησιμοποιηθεί ακόμα από την Apple, μιας και προς το παρών η εταιρία χρησιμοποιεί μόνο ARM και x86 επεξεργαστές.\nΣυνεχίζοντας πρόσθεσε "..Έχουμε κάνει και άλλες τέτοιες κινήσεις παρόμοιας φύσης και θα συνεχίζουμε να κάνουμε. Μας αρέσει πραγματικά να ελέγχουμε την τελευταία λέξη της τεχνολογίας. Εκτός από μικρές εταιρίες έχουμε κοιτάξει και για εξαγορές μεγαλύτερων εταιριών αλλά δεν κατέληξαν πουθενά για ποικίλους λόγους ανά περίπτωση. Θα συνεχίσουμε να το κάνουμε, για αυτό είμαι σίγουρος. Νομίζω ότι έχουμε το ταλέντο και το βάθος που απαιτείται για να μπορούμε συνεχίσουμε να το κάνουμε. Δεν αισθανόμαστε πίεση για να αποκτήσουμε άμεσα έσοδα...θέλουμε απλώς να δημιουργούμε σπουδαία προϊόντα. Λεφτά υπάρχουν στην τσέπη μας."\nΣε επόμενη ερώτηση που δέχθηκε αναφορικά με το μέγεθος της οθόνης του iPhone, ο Tim Cook σχολίασε: "Δεν θέλω να μιλήσω για το τι θα κάνουμε ή τι δεν θα κάνουμε. Οι εταιρίες ανταγωνίζονται σε δύο τομείς, στα χαρακτηριστικά και στη τιμή. Στον τομέα των καμερών οι άνθρωποι λένε, "Έχω τα πιο πολλά megapixels". Ξέρετε την ταχύτητα του επεξεργαστή AX; Έχει πραγματικά σημασία να την γνωρίζετε στο κάτω κάτω της γραφής; Αυτό που θέλετε είναι μια υπέροχη εμπειρία όταν χρησιμοποιείτε το εκάστοτε προϊόν. Αν κοιτάξουμε τις οθόνες, μερικοί άνθρωποι επικεντρώνονται στο μέγεθος τους, ενώ υπάρχουν μερικά άλλα πράγματα που είναι εξίσου σημαντικά. Μερικοί άνθρωποι χρησιμοποιούν οθόνες OLED, αλλά ο κορεσμός των χρωμάτων είναι απαίσιος.\nΕάν αγοράζετε προϊόντα από το Διαδίκτυο, θα πρέπει να το σκεφτείτε δύο φορές προτού να διαπιστώσετε αν μπορείτε να βασιστείτε στο χρώμα που θα έχει μια OLED οθόνη. Η οθόνη Retina είναι δύο φορές πιο φωτεινή από μία οθόνη OLED. Αναφέρω αυτά τα σημεία για να τονίσω ότι υπάρχουν και άλλα πολλά χαρακτηριστικά σε μια οθόνη.\nΗ Apple ασχολείται με την κάθε λεπτομέρεια. Θέλουμε την καλύτερη οθόνη και νομίζω ότι την έχουμε. Δεν πρόκειται να σχολιάσω το τι θα κάνουμε στο μέλλον. Στο μόνο πράγμα που πιστεύουμε, είναι ότι πρέπει να δημιουργούμε σπουδαία προϊόντα που να εμπλουτίζουν τη ζωή των πελατών μας και σε αυτές τις λεπτομέρειες δίνουμε βάση."\nΈπειτα ρωτήθηκε για το μερίδιο αγοράς που κατέχει το iPad και η απάντηση του ήταν πως δεν το γνωρίζει καθώς είναι η μόνη εταιρία που ανακοινώνει τα αποτελέσματα των πωλήσεων της. Φυσικά δεν το εννοούσε κυριολεκτικά και συνέχισε τονίζοντας ότι ο συγκεκριμένος τομέας βρίσκεται ακόμα στην αρχή του και η Apple κρατάει για τα καλά τα ηνία. Ειδικότερα είπε:\nΝομίζω ότι η αγορά των tablet θα εξελιχθεί σε κάτι τεράστια και αυτό είναι μια απίστευτη ευκαιρία για την Apple. Είναι ένας από εκείνους τους τομείς που δείχνουν - όπως ανέφερα και προηγουμένως - πως η ενσωμάτωση υπηρεσιών software και hardware μπορεί να σε αφήσει με το στόμα ανοικτό. Στο πλαίσιο αυτό, η HP που είναι η μεγαλύτερη εταιρία πωλήσεων PC στον κόσμο, πούλησε 15 εκατομμύρια υπολογιστές... την ίδια χρονιά πουλήθηκαν περισσότερα iPads από όσα PC πούλησε η HP ακόμα και αν συμπεριλάβουμε όλα τα μοντέλα της. Αυτό υποδεικνύει πως κάτι έχει αλλάξει στην εποχή μας και μάλιστα βρισκόμαστε ακόμα στις αρχικές συμμετοχές αυτού του παιχνιδιού.\nΗ Apple προσελκύει ανθρώπους που δεν είχαν ποτέ τους υπολογιστή ή αν είχαν, οι εμπειρίες τους ήταν άσχημες. Κοιτάξτε το τελικό μας προϊόν, βασιζόμαστε πάνω στις εμπειρίες που αποκτούμε κάθε φορά. Υπάρχουν περισσότερες από 300.000 εφαρμογές ειδικά φτιαγμένες για το iPad, ενώ άλλοι διαθέτουν μόνο μερικές εκατοντάδες.\nΈχουμε ένα πολύ μεγάλο προβάδισμα σε αυτό τον τομέα. Την ημέρα της Black Friday (ημέρα ειδικών τιμών στην Αμερική) πουλήθηκαν διπλάσιος αριθμός iPad από ότι Android συσκευές. Δεν γνωρίζω ποιο είναι το μερίδιο αγοράς που κατέχουμε διότι είμαστε η μοναδική εταιρία που ανακοινώνει τα αποτελέσματα των πωλήσεων μας. Το iPad είναι ανώτερο του ανταγωνισμού. Η παλιομοδίτικη εποχή που όλοι έφτιαχναν από ένα κομμάτι ενός προϊόντος έχει πια τελειώσει και οι πελάτες δεν τσιμπάνε άλλο."\nΜεταξύ άλλων ρωτήθηκε προς το τέλος και για τα Apple Stores και μια έκφραση ενθουσιασμού κατέβαλε το πρόσωπό του. Χαρακτηριστικά δήλωσε πως δεν πιστεύει πια ότι η λέξη "κατάστημα" είναι η πλέον αρμόδια για την αναφορά τους. Επίσης δήλωσε πως μέσα στο 2013 θα ανοίξει Apple Store στην Τουρκία, καθιστώντας την ως την 13η χώρα που θα έχει φυσικά καταστήματα η εταιρία. Αναλυτικότερα δήλωσε:\nΔεν υπάρχει καλύτερο μέρος για να ανακαλύψετε, να εξερευνήσετε και να μάθετε για τα προϊόντα μας από ότι τα καταστήματα λιανικής μας. Τα μέλη της ομάδας μας που υπάρχουν σε αυτά είναι οι πιο εκπληκτικοί, φοβεροί και απίστευτοι άνθρωποι στη γη. Είναι η καλύτερη εμπειρία λιανικής πώλησης. Μια εμπειρία που αντιλαμβάνεστε από την στιγμή που θα πατήσετε το πόδι σας μέσα στο κατάστημα. Αμέσως συνειδητοποιείτε πως δεν υπάρχει εδώ για τον σκοπό της πώλησης, αλλά για τον σκοπό της εξυπηρέτησης.\nΔεν έχω πολλές κακές ημέρες στην ζωή μου, αλλά όταν έρχεται μια από αυτές τότε πετάγομαι σε ένα κατάστημα μας και αμέσως αλλάζει η ψυχολογία μου. Είναι σαν το Πρόζακ, ένα αίσθημα ανεπανάληπτο. Το κατάστημα λειτουργεί ως τόπος συγκέντρωσης, ένα μέρος που παίζει ένα σημαντικό ρόλο στην κοινότητα. Αν κοιτάξετε την ατζέντα ενός καταστήματος της Apple μια τυχαία ημέρα, μπορεί να δείτε ότι υπάρχει ένα πρόγραμμα για τη νεολαία σε εξέλιξη ή ένας μουσικός για να διασκεδάζει με τους ήχους του τους παρευρισκόμενους. Είναι απίστευτα συναρπαστικό αυτό που γίνεται στα καταστήματα. Δεν είμαι καν σίγουρος ότι η λέξη κατάστημα είναι η σωστή λέξη πια.\nΈχουν αναλάβει ένα ρόλο πολύ ευρύτερο από αυτό. Είναι το πρόσωπο της Apple για το σύνολο σχεδόν των πελατών μας. Οι άνθρωποι δεν σκέφτονται ως έδρα μας τα γραφεία στο Cupertino, αλλά το τοπικό τους κατάστημα της Apple. Το τελευταίο τρίμηνο, υποδεχθήκαμε 120 εκατομμύρια ανθρώπους στα καταστήματά μας. Ο αριθμός είναι τόσο μεγάλος που πιστεύουμε πως κάποια από αυτά είναι πλέον πολύ μικρά. Για τον λόγο αυτό κλείνουμε 20 από αυτά και τα μεταφέρουμε σε μεγαλύτερα κτίρια μέσα στο 2013. Εκτός από αυτή την αλλαγή είμαστε έτοιμοι να προσθέσουμε άλλα 30 καταστήματα στο δυναμικό μας... κυρίως εκτός των ΗΠΑ.\nΈνα από αυτά θα είναι και το πρώτο μας κατάστημα στην Τουρκία που θα μας φέρει στις 13 χώρες που διαθέτουμε Apple Stores. Δεν νομίζω πως το iPad θα γνώριζε τέτοια επιτυχία αν δεν υπήρχαν τα φυσικά μας καταστήματα. Δίνουν στην Apple ένα απίστευτο ανταγωνιστικό πλεονέκτημα και πολλοί ανακάλυψαν στην πορεία πως δεν είναι εύκολο να τα αντιγράψεις. Θα συνεχίσουμε να επενδύουμε σε αυτά σαν τρελοί, εξάλλου τα έσοδα από την χρονιά που μας πέρασε για ένα μέσο κατάστημα ξεπέρασαν τα 50 εκατομμύρια δολάρια."


prototypia: Οι "Άρπυιες" επιστρέφουν στο Ιόνιο για την εκμετάλλευση των υδρογονανθράκων\nΟι "Άρπυιες" επιστρέφουν στο Ιόνιο για την εκμετάλλευση των υδρογονανθράκων\nτου Βασίλη Κακαρούμπα, μέλους της Αριστερής Παρέμβασης-Αντικαπιταλιστική Κίνηση στη Δυτική Ελλάδα\nΟ Δίας για να τιμωρήσει το μάντη Φινέα, που αποκάλυπτε τα σχέδιά του για το μέλλον στους ανθρώπους, τον τύφλωσε. Αλλά επειδή ο μάντης συνέχισε να βλέπει τα μελλούμενα, ο Δίας του έστειλε τις Άρπυιες να του αρπάζουν την τροφή ή να τη λερώνουν με τις κουτσουλιές τους, ώστε ο Φινέας να είναι πάντα πεινασμένος. Από το βάσανο αυτό τον απάλλαξαν οι Αργοναύτες όταν πέρασαν από εκεί και σταμάτησαν για να τον συμβουλευτούν. Πάνω από τις Στροφάδες οι φτερωτοί γιοι του Βορέα τις κυνήγησαν και τις ανάγκασαν να κρυφτούν στη Δίκτυ της Κρήτης. Οι Άρπυιες τότε ήταν θηλυκά τέρατα που είχαν...\nτη μορφή πουλιών με κεφάλι γυναίκας. Το όνομά τους προέρχεται από το αρπάζω γιατί άρπαζαν τα παιδιά και τις ψυχές των ανθρώπων.\nΧρόνια μετά οι Άρπυιες επιστρέφουν ως άρπαγες, όχι πια με την παλιά τους μορφή. Τώρα ονομάζονται Energean Oil & Gas και Total, Repsol, ExxonMobil, Ελληνικά Πετρέλαια και θα μείνουν στο Ιόνιο για τα επόμενα τουλάχιστον 25 χρόνια αρπάζοντας και ρυπαίνοντας.\nΤο πέρασμα των "Αρπυιών" ανά τον κόσμο έχει αφήσει τα σημάδια του. Στη Νιγηρία μετά από 50 χρόνια δραστηριοποίησής της Shell το έδαφος, τα υπόγεια ύδατα, οι πηγές πόσιμου νερού έχουν υποστεί ανεπανόρθωτες καταστροφές. "Η καλλιεργήσιµη γη έχει καταστραφεί. Το προσδόκιμο ζωής γύρω από τις περιοχές άντλησης πετρελαίου είναι τα 42 χρόνια. Η πετρελαϊκή εταιρεία χρηµατοδότησε µελέτη σύμφωνα με την οποία «το µεγαλύτερο µέρος της µόλυνσης οφείλεται σε δραστηριότητες των τοπικών πληθυσµών που προσπαθούν παράνοµα να κλέψουν πετρέλαιο καταστρέφοντας τους πετρελαιαγωγούς και µόνο το 10% της ρύπανσης στην περιοχή οφείλεται σε αµέλεια και ακατάλληλο εξοπλισµό της Shell".\nΑφού η μελέτη της δεν έπεισε κανέναν σε συνεργασία με την κυβέρνηση και το στρατό της Νιγηρίας, χρηματοδοτούσε επιχειρήσεις για την κατάπνιξη των αντιδράσεων πολιτών και ακτιβιστών ενάντια στις δραστηριότητες της εταιρείας.\nΠριν από δέκα χρόνια ο Γ. Παπανδρέου και ο Θ. Πάγκαλος διαβεβαίωναν ότι δεν είναι σοβαροί οι ισχυρισμοί για την ύπαρξη πετρελαίου, ή αν υπάρχει, είναι ανάξιο λόγου. Ξαφνικά γίναμε Κατάρ, σύμφωνα με τις εκτιμήσεις του κ. Σαμαρά και Μανιάτη πρόκειται για εκατομμύρια βαρέλια, για κέρδη πάνω από 150 δισ. ευρώ.\nΗ νέα «εθνική υπόθεση» στήνεται. Η καθυστερημένη ανακάλυψη του ορυκτού πλούτου στην υπηρεσία της προσπάθειας να κηρυχτεί το χρέος εξυπηρετήσιμο, και της διασφάλισης των συμφερόντων των δανειστών.\nΔεν είναι απαραίτητο πια ούτε κούρεμα ούτε επιμήκυνση... «πετρέλαια υπάρχουνε», αρκεί να πιστέψουν οι εργαζόμενοι ότι πάντα έχει ο θεός... όχι όμως για αυτούς, αφού ήδη από το μνημόνιο 2 οι πλουτοπαραγωγικές πηγές της χώρας είναι υποθηκευμένες έναντι του χρέους.\nΗ Deutsche Bank εξ αρχής εκτίμησε ότι «τα κέρδη του Δημοσίου από την εκμετάλλευση των υδρογονανθράκων μπορούν να καταστήσουν το χρέος βιώσιμο μετά το 2020».\nΗ περίπτωση της Κύπρου πείθει και τους πιο δύσπιστους. Για την αποφυγή της επιβεβλημένης χρεοκοπίας η κυβέρνηση Χριστόφια παραχώρησε αποθέματα 1,2 δισεκατομμυρίων βαρελιών και 3,5 δισεκατομμυρίων κυβικών μέτρων στις ισραηλινές DELEK και ANVER και στην αμερικανική NOBLE ENERGY. Η κυβέρνηση Αναστασιάδη τρία οικόπεδα της κυπριακής ΑΟΖ στην ιταλική ΕΝΙ και στην νοτιοκορεατική COGAS, για 150 εκατ. ευρώ και τέσσερα οικόπεδα στη γαλλική ΤΟΤΑL.\nΟ κ. Σταθάκης υπουργός της "ριζοσπαστικής αριστεράς των κινημάτων και της οικολογίας" επιχαίρει μιας και «η Ελλάδα ανοίγει τον δρόμο, ώστε να μετατραπεί σε μία εν δυνάμει χώρα παραγωγής υδρογονανθράκων και με το μέγιστο όφελος για την ελληνική οικονομία και τοπική κοινωνία» και γιατί «Η συνεργασία Ισραήλ-Κύπρου-Αιγύπτου-Ελλάδας διαμορφώνει πολύ θετικό κλίμα» στο όνομα βεβαίως… «της κλιματικής αλλαγής».\nΗ κυβέρνηση της Ν.Δ. κομπάζει διότι υλοποιεί τις δεσμεύσεις της για την άμεση κύρωση των συμβάσεων, που φέρουν την υπογραφή του κ. Σταθάκη και αφορούν περιοχές της Κρήτης με τη Γαλλική Total, την αμερικανική ExxonMobil και τα ΕΛΠΕ, στο Ιόνιο με την ισπανική Repsol και τα ΕΛΠΕ και στον Κυπαρισσιακό κόλπο με τα ΕΛΠΕ στέλνοντας φιλοεπενδυτικό μήνυμα στους μνηστήρες.\nΣυμμέτοχοι στον νέο εθνικό μεγαλοϊδεατισμό οι κάθε λογής υπερασπιστές της «εθνικής κυριαρχίας», που απαιτούν τη «διασφάλιση των κυριαρχικών δικαιωμάτων της χώρας», διαλαλούν την ευκαιρία πλουτισμού του έθνους και «ευημερίας του λαού», με την «απαλλαγή του εθνικού ορυκτού πλούτου από το χρέος και την αξιοποίηση του για τη χρηματοδότηση της ανάπτυξης». «Διεκδικούν» ολοκληρωτική αξιοποίηση του εθνικού μας ορυκτού πλούτου...\nΣυνειδητοποιώντας όλοι το χρέος τους στη νέα γενιά δεσμεύονταν για τη δημιουργία «Ταμείου Αλληλεγγύης Γενεών», για τη χρηματοδότηση και τη σωτηρία του ασφαλιστικού συστήματος από τα κέρδη, έπειτα από 20 χρόνια...\nΗ ταχύτητα με την οποία οι κυβερνήσεις προωθούν την υπόθεση της αξιοποίησης των κοιτασμάτων, η σπουδή για την υπογραφή των συμβάσεων εκχώρησης, αποτελούν μεθοδεύσεις που αναδεικνύουν το μέγεθος του προβλήματος και τις πραγματικές συνέπειες αυτής της μορφής εκμετάλλευσης.\nΕπιχειρούν να αποκρύψουν την επικείμενη λεηλασία του πλούτου, του περιβάλλοντος και των ανθρώπων, την υψηλή επικινδυνότητα.\nΗ μέθοδος της «υδραυλικής διάρρηξης» που θα χρησιμοποιηθεί είναι μια από τις «επιθετικές» τεχνικές που χρησιμοποιεί η βιομηχανία πετρελαίου\nΗ εξόρυξη απαιτεί τη διοχέτευση υπό υψηλή πίεση μεγάλων ποσοτήτων νερού, άμμου και ένα μείγμα περίπου 120 χημικών και καρκινογόνων ουσιών στο υπεδάφος, σε βάθη που μπορούν να φθάσουν έως και τα 3km. Με την υδραυλική πίεση δημιουργούνται ρωγμές στο πέτρωμα. Το εγκλωβισμένο αέριο διαφεύγει από τις ρωγμές αυτές και στη συνέχεια αντλείται.\nΗ μέθοδος αυτή δεν είναι καινούρια. Απλά δεν χρησιμοποιούταν λόγω κόστους και της επικινδυνότητας. Οι σημερινές ανάγκες για ενέργεια όμως άλλαξαν τα δεδομένα κάνοντας την εξόρυξη «σχιστολιθικού αερίου» ευκαιρία, με τις πιέσεις για την εξόρυξη και χρήση του να γίνονται επιτακτικές.\nΗ εξασφάλιση φθηνής ενέργειας, ενεργειακής ανεξαρτησίας από την Ρωσία και τον Αραβικό κόσμο, το χρύσωμα του χαπιού με το επιχείρημα της πιο φιλικής σε σχέση με το πετρέλαιο ενέργειας, και της υπόσχεσης για τη δημιουργία νέων θέσεων εργασίας, σε μια Ευρώπη φτωχή ενεργειακά, γίνεται αιτία να προωθείται η μέθοδος αυτή εντατικά.\nΤην άρνηση της Γαλλίας που έχει τη λύση της πυρηνικής ενέργειας και τους ως τώρα δισταγμούς της Γερμανίας, που παρ΄όλα αυτά προχωράει στην πιλοτική εφαρμογή της, προσπαθούν λυσσαλέα να ανατρέψουν οι πέραν του Ατλαντικού φίλοι και σύμμαχοι σμικρύνοντας τις καταστροφικές συνέπειες και πιέζοντας να καμφθούν οι ξεπερασμένες περιβαλλοντικές ευαισθησίες.\nΣύμφωνα με καταγγελίες, ακόμα και της Κομισιόν, δεν είναι πλήρως γνωστή ούτε η σύσταση των χημικών που χρησιμοποιούνται, ούτε οι επιπτώσεις που μπορεί να έχουν πολλές από αυτές.\nΗ πιθανότητα ατυχήματος ειδικά στο Ιόνιο δεν είναι απλά μεγάλη, αλλά εφιαλτική λόγω της σεισμικότητας της περιοχής και των ισχυρών θαλασσίων ρευμάτων.\nΟι γεωτρήσεις παραμένουν επικίνδυνες και μετά το σφράγισμά τους καθώς συχνά εμφανίζουν ρωγμές και διαρροή.\nΟ κίνδυνος διαρροής υδρόθειου, το οποίο στα συγκεκριμένα κοιτάσματα παρουσιάζει πολύ μεγάλες συγκεντρώσεις, θα είναι μόνιμη θανάσιμη απειλή.\nΟι υψηλότατες εκπομπές αερίων του θερμοκηπίου και ειδικά μεθανίου, μαζί με την επιβάρυνση από τη βιομηχανική και μεταφορική δραστηριότητα, θα μετατρέψουν την ατμόσφαιρα της περιοχής σε κόλαση.\nΑπό τη διέλευσή του «νερού» διαμέσου των πετρωμάτων απειλούνται οι υδάτινοι πόροι με ραδιενεργή μόλυνση.\nΠαρά την ανακύκλωση που υπόσχονται είναι τεράστιες οι ποσότητες νερού που απαιτούνται, για την εξόρυξη.\nΟι προσπάθειες να παραπλανηθούν οι κάτοικοι με την διαβεβαίωση ότι όλα αυτά τα έχουν υπόψη τους και γι’ αυτό οι εργασίες εξόρυξης θα γίνουν από τη στεριά όχι μόνο δεν εφησυχάζει αλλά εντείνει τον προβληματισμό αφού πρόκειται για βαριά βιομηχανική δραστηριότητα με αποψίλωση ολόκληρων περιοχών, με διάνοιξη δρόμων, με δημιουργία σταθμών μεταφοράς και εργοταξίων που θα καταστρέψει τις ομορφότερες περιοχές αλλά και προστατευόμενες περιοχές Natura και Ramsar.\nΑπό τα απόβλητα της δραστηριότητας, από τη διαφυγή του «νερού» αυτού κινδυνεύουν διεθνούς σημασίας περιοχές για τη βιοποικιλότητα. 43 περιοχές θεσπισμένες επίσημα ως «προστατευόμενες περιοχές» όπως το Θαλάσσιο Πάρκο Ζακύνθου, οι Στροφάδες, οι υδροβιότοποι του Μεσολογγίου, του Αιτωλικού, του Αράξου και άλλες μικρότερες αλλά αλληλοεξαρτώμενες περιοχές.\nΟι «Δρακόντειες» περιβαλλοντικές δεσμεύσεις απαγορεύουν την πραγματοποίηση εργασιών σε απόσταση… 500 μέτρων από ευαίσθητες περιοχές.\nΟ θόρυβος, η αυξημένη διέλευση πλοίων, η ρύπανση θα οδηγήσουν στον αφανισμό απειλούμενα θαλάσσια είδη όπως η θαλάσσια χελώνα, η μεσογειακή φώκια, ο φυσητήρας, η πτεροφάλαινα.\nΕιδικά για την Caretta caretta το 80% των παραλιών ωοτοκίας βρίσκεται στον κόλπο του Λαγανά και στον Κυπαρισσιακό κόλπο και απέχουν λίγα χιλιόμετρα από τρία οικόπεδα που έχουν παραχωρηθεί για έρευνα και εξόρυξη.\nΗ διοχέτευση με μεγάλη πίεση μεγάλων ποσοτήτων νερού σε ολοένα και μεγαλύτερα βάθη στην προσπάθεια εξόρυξης όσο το δυνατόν μεγαλύτερων ποσοτήτων, μπορεί σύμφωνα με σεισμολόγους Έλληνες και ξένους να ενεργοποιήσει ρήγματα στην πιο επικίνδυνη σεισμολογικά περιοχή της Μεσογείου. Οι σεισμοί των τελευταίων ετών σε Βρετανία, Ολλανδία, Αυστραλία, Νέα Ζηλανδία αποδίδονται στην εφαρμογή της υδραυλικής διάρρηξης.\nΟι συνέπειες και το κόστος θα είναι ανυπολόγιστες για την οικονομική και κοινωνική ζωή της νότιας Ελλάδας.\nΠοιος εκτίμησε το όφελος από την καταστροφή της τοπικής οικονομίας; Ποιoς λογάριασε πόσες θέσεις εργασίας θα χαθούν από την αλλαγή της παραγωγικής και οικονομικής δραστηριότητας της περιοχής, έναντι των 1.000 θέσεων εργασίας που θα δημιουργηθούν; Σύμφωνα με πρόσφατη μελέτη του WWF Ελλάς, μια πετρελαιοκηλίδα στο Ιόνιο θα κόστιζε 1,4 δισ. ευρώ από την απώλεια εισοδημάτων, με απώλεια σχεδόν 25.000 θέσεων εργασίας που σχετίζονται άμεσα ή έμμεσα με τον τουρισμό.\nΠοιος ενδιαφέρθηκε για τις επιπτώσεις στον τουρισμό με την καταστροφή των ακτών, με την κάλυψη των παράκτιων περιοχών από εγκαταστάσεις των εταιρειών;\nΠοιος αποτίμησε τις συνέπειες στην ιχθυοτροφία, που παρά τον τραγέλαφο του χωροταξικού σχεδιασμού των ιχθυοτροφείων της περιοχής, με πρώτη την Αιτωλοακαρνανία αποτελούν το πιο δυναμικό κομμάτι της εγχώριας παραγωγής και αντιπροσωπεύει το 50% της συνολικής παραγωγής των χωρών της Μεσογείου;\nΠοιος ευαισθητοποιήθηκε για τον έλεγχο της ποιότητας του νερού, του αέρα και του εδάφους πριν από την έναρξη των έργων, με σκοπό την παρακολούθηση τυχόν μεταβολών και την αντιμετώπιση κινδύνων;\nΤο ενδιαφέρον και η ευαισθησία τους φαίνεται από το ότι η πρόληψη, ο περιορισμός και η αντιμετώπιση των επιπτώσεων, παραδίδεται στην αποκλειστική ευθύνη του φορέα στον οποίο θα παραχωρηθεί η εκμετάλλευση... Δηλαδή στα μεγάλα ενεργειακά μονοπώλια.\nΧωρίς να ξεκαθαρίζεται αν το κόστος παρακολούθησης - πρόληψης θα βαρύνει τον επενδυτή ή το Δημόσιο.\nΧωρίς να εξασφαλίζεται ότι σε περίπτωση ατυχήματος το κόστος για την αντιμετώπιση και τις συνέπειες θα το πληρώσουν οι “επενδυτές”.\nΗ απόλυτη δέσμευση κάθε δραστηριότητας και κάθε προοπτικής με την εκμετάλλευση, η αλλοίωση κάθε χαρακτηριστικού της περιοχής, η καταστροφή όλων των άλλων παραγωγικών και οικονομικών δραστηριοτήτων, οι συνέπειες στη διατροφή, οι επιπτώσεις στην πολιτισμική ταυτότητα, δεν αντισταθμίζονται από την εταιρική ευθύνη των πολυεθνικών.\nΕίναι τουλάχιστον υποκριτική και καταντά προκλητική η επίκληση της «τεχνογνωσίας, της συνέπειας και της ευθύνης», των εταιρειών που αποτελούν «εγγύηση για την αρμονική συνύπαρξη του τουρισμού, του φυσικού περιβάλλοντος και της βιομηχανίας πετρελαίου και αερίου» όταν η εκτίμηση, η αξιολόγηση και η αντιμετώπιση των επιπτώσεων στο περιβάλλον αποτελούσε απλή μετάφραση της αντίστοιχης για την κυπριακή ΑΟΖ.\nΌταν η περίπτωση ατυχήματος είτε κατά την εξόρυξη είτε κατά τη μεταφορά, ή η αστοχία που μπορεί να προκληθεί από μια μικρή σεισμική δόνηση απλά ξορκίζονται.\nΕίναι επίσης αν μη τι άλλο απορίας άξια η αμέριστη και απόλυτη υποστήριξη διαφόρων επιστημόνων και η σπουδή να απορρίψουν κάθε αντίθεση ή ακόμα και επιφύλαξη συναδέλφων τους σχετικά με τις επιπτώσεις.\nΓια τους ιθαγενείς από τα πρόθυμα ΜΜΕ προβάλλονται τα «οικονομικά αντισταθμιστικά οφέλη» που για τις τοπικές κοινωνίες προβλέπεται το 5% επί του φορολογητέου εισοδήματος (όχι του τζίρου) των εταιριών… Όσο για το ελληνικό κράτος οι πιο αισιόδοξες εκτιμήσεις υπολογίζουν σε …40 χρόνια Θα εισπράξει 9,6 δις ευρώ. Να κρατήσουμε ότι η κοινοπραξία Πρίνου, ΚΑΒΑΛΑ OIL AE για το 2016, δήλωσε… ζημίες, πληρώνοντας έτσι μηδενικό φόρο…\nΑν οι εταιρείες, οι κυβερνήσεις, οι πρόθυμοι επιστήμονες έχουν δίκιο τότε γιατί η Πορτογαλία, η Ισπανία, η Γαλλία, η Κροατία και η Ιταλία απαγορεύουν τις εξορύξεις υδρογονανθράκων για λόγους προστασίας του περιβάλλοντος και του τουρισμού.\nΗ εμπλοκή της χώρας στους γεωπολιτικούς ανταγωνισμούς, στο πλέγμα των ενδοκαπιταλιστικών αντιθέσεων για την ενέργεια, η σύμπραξη με τα διεθνή μονοπώλια με στόχο την «αναβάθμιση» τη θέσης της χώρας, η επικίνδυνη και αντιδραστική προώθηση συνεργασιών με το Ισραήλ, θα αποφέρει βαρύ τίμημα για τα σχέδια της αστικής τάξης για νέο Ελ Ντοράντο.\nΟ δρόμος του πετρελαίου ήταν για όλους τους λαούς που τους επιβλήθηκε καταστροφικός.\nΤο τι είδους και πόση ενέργεια χρειάζεται ο κόσμος, δεν καθορίζεται από τα σχέδια της καπιταλιστικής ανασυγκρότησης και από τις αντιθέσεις ανάμεσα στα καπιταλιστικά κέντρα. Η δική τους ενεργοβόρα και ρυπογόνα ανάπτυξη δεν έχει καμιά σχέση με τις ανάγκες της ανθρωπότητας. Είναι σε πλήρη αντίθεση με το μέλλον της ζωής και του πλανήτη.\nΑναρτήθηκε από prototypia στις 3:09 π.μ.\nΤο HBO σχεδιάζει σειρά για τον «Χάρι Πότερ» σύμφωνα με πληροφορίες\nΥΠΟ ΔΙΑΛΥΣΗ Ο ΔΗΜΟΤΙΚΟΣ ΦΩΤΙΣΜΟΣ ΑΙΤΩΛΙΚΟΥ\nΤα κέρδη 1.000 ολιγαρχών την περίοδο της πανδημίας φτάνουν για να εμβολιαστεί όλος ο πληθυσμός της γης!\nΙταλία: Διέψευσε ο Κόντε επίσκεψή του στο Προεδρικό Μέγαρο-Θα μεταβεί τις επόμενες ώρες για να υποβάλλει την παραίτησή του\nΡογήρος: Ο Νορμανδός “Πρίγκηψ της Αιτωλίας και Ακαρνανίας”\nΒγήκε η απόφαση για τα ποσά του επιδόματος θέρμανσης στους δικαιούχους\nΟι πρώτες αλλαγές στις αυτοδιοικητικές εκλογές: Δήμαρχος και με μικρότερο του 50% ποσοστό\nΤα σχολεία άνοιξαν……..όμως δεν δόθηκε ούτε ένα ευρώ για το ασφαλές άνοιγμα τους.\nΤο κάστρο του Επάχτου τού Γιάννη Γαϊτάνη\nNATO: Ευχαριστούμε Τουρκία !!!\nΌσα δεν λέγονται για τους δημοσιογράφους και την δημοσιογραφία\nΑνακοίνωση της Δ.Ε.Ε.Π Λευκάδας της ΝΔ για τη συμφωνία επέκτασης των χωρικών υδάτων στα 12 ναυτικά μίλια\nΠεριφέρεια: Έγκριση Σχεδίου Δράσης «Υγεία και Κοινωνία για όλους»\nΑντικαταστάθηκε ο Παπαπέτρου... ο Καραντώνης στο Παναιτωλικός - Ατρόμητος\nΤετάρτη η ρεβάνς με Ολυμπιακό\nΔιαπιστεύσεις ΜΜΕ για τον αγώνα με Ατρόμητο\nΟ Conor McGregor έχασε απλά έναν αγώνα\nΕκτίναξη τζίρου την εβδομάδα λειτουργίας των καταστημάτων\nΗ Ιταλία κινδυνεύει με αποκλεισμό από τους Ολυμπιακούς Αγώνες\nNatalie Hart: Η αποκάλυψη της για τη σχέση Vanessa Hudgens- Zac Efron\nΓιατί οι πολιτικοί κρύβουν την αλήθεια για τον Σήφη Βαλυράκη;\n«ΓΙΑΤΙ οι πολιτικοί κρύβουν την αλήθεια για τον Σήφη Βαλυράκη;»\nΜόνιμοι διορισμοί-προσλήψεις-τριμηνίτες: Νέα αναλυτική ενημέρωση\nΕκπομπή ΦΥΛΛΟ ΠΟΡΕΙΑΣ την Τρίτη 26/01 στις 18.00-19.00 στο THE PRESS PROJECT για Αύξηση θητείας και Κορονοιό στον Στρατό\nΠολυτεχνείο Κρήτης: Δύο μέρες χωρίς ρεύμα και νερό οι φοιτητές στις εστίες\nΑΝΑΚΟΙΝΩΣΗ του Ε.Κ. Αγρινίου για την ΑΠΕΡΓΙΑ στις ...\nΖήτηση Έλληνα εξαγωγέα αποξηραμένων φύλλων ελιάς γ...\nΤΕΡΑΣΤΙΑ Η ΣΥΜΜΕΤΟΧΗ ΧΟΡΩΔΙΩΝ ΣΤΟ 37o ΔΙΕΘΝΕΣ ΧΟΡΩ...\n«Έφυγε» ο καρδιολόγος Κωνσταντίνος Κατσαβοχρήστος ...\nΓιάννης Πουλόπουλος - Απόψε αντάμωσα το Χάρο\nΠΑΜΕ «Όλες και όλοι στην απεργία στις 2 Οκτώβρη κα...\nΤοποθέτηση του Συμβούλου Κ. Καπρέλη στη Δημόσια Συ...\nΒόμβα έτοιμη να σκάσει ο ΕΟΠΥΥ. Μέχρι και σήμερα δ...\nΣπείρα ρήμαζε μεγάλα φωτοβολταϊκά πάρκα\nΕΡΓΑΤΙΚΟ ΚΕΝΤΡΟ ΑΓΡΙΝΙΟΥ - ΑΠΕΡΓΙΑ 2 ΟΚΤΩΒΡΗ 2019\nΔημήτρης Κανέλλος - Στη Διαδήλωση\nΣυνέλευση της Αριστερής Παρέμβασης – Αντικαπιταλισ...\nΓονείς πώς θα καταλάβετε ότι ένα παιδί είναι θύμα ...\nΤΡΑΓΩΔΙΑ - 16χρονη μαθήτρια ξεψύχησε σε Λύκειο της...\nΜΑΝΩΛΗΣ ΜΗΤΣΙΑΣ - Απόψε φθινοπώριασε...\nΝΙΚΟΣ ΚΑΡΑΘΑΝΑΣΟΠΟΥΛΟΣ: Θέλουν ανάπτυξη με τσακισμ...\n(Ο.Ε.Σ.Β.Δ.Ε.Ν.) - ΔΥΝΑΜΩΝΟΥΜΕ ΤΟ ΔΙΚΑΙΟ ΑΓΩΝΑ ΜΑΣ...\nΘωμάς Σιώμος - Τράβα καρδιά μου\nΤροχαίο με ΤΑΞΙ που μετέφερε μαθητές στη Δυτική Αχαΐα\nΠΡΟΣΚΛΗΣΗ ΕΚΔΗΛΩΣΗ DAUPR - ΑΝΑΛΥΣΗ ΛΟΓΟΥ\nΕνημερωτική εκδήλωση με θέμα:«Συνδρομή του Επιμελη...\nΝέα έρευνα: το υγρό των ηλεκτρονικών τσιγάρων, προ...\n«Έφυγε» η ΚΥΡΙΑ ΜΕΤΑΞΙΑ ΚΟΝΤΑΞΗ… Η «Επίσημη αγαπημ...\nΑΠΕΡΓΙΑΚΗ ΣΥΓΚΕΝΤΡΩΣΗ ΣΗΜΕΡΑ ΣΤΟ ΑΓΡΙΝΙΟ\n"Εργάτη μπορείς χωρίς αφεντικά" Στέφανος Ψαραδάκος\nΤι πρέπει να ξέρουν όλοι οι άνδρες για το PSA (ειδ...\nΠαράταση για το αγροτικό τιμολόγιο ως το τέλος Δεκ...\nΔΗΜΗΤΡΗΣ ΚΟΥΤΣΟΥΜΠΑΣ ΣΤΟ 45ο ΦΕΣΤΙΒΑΛ Αγωνιζόμαστε...\n"Μοιράζουν" φτώχεια στις Κοινότητες - 4.000 ευρώ η...\nΑκόμα μία ήττα για τον Παναιτωλικό, συνεχίζει τις ...\nΕΡΓΑΤΙΚΗ ΠΑΛΗ ΟΙΚΟΔΟΜΩΝ - Συγκέντρωση 10 π.μ. Τρίτ...\nΚορτιζόνη: Πόσο επικίνδυνη είναι; Πότε χορηγείται;...\nΔικαστήριο: Παραμονή για “παρατασιούχους” Καθαριότ...\nΑΠΕΡΓΙΑΚΗ ΣΥΓΚΕΝΤΡΩΣΗ ΤΗΝ ΤΡΙΤΗ 24 ΣΕΠΤΕΜΒΡΗ ΩΡΑ 1...\nΣΤΗΡΙΖΟΥΜΕ… ΣΕΠΤΕΜΒΡΗ 2019!!!\nΑνάληψη νέας Προεδρίας Περιφερειακού Επιμελητηρια...\nΤο ΔΣ ΟΑΕΔ έφτιαξε αναθέσεις για ειδικότητα (ΤΕ01 ...\nΟι "Άρπυιες" επιστρέφουν στο Ιόνιο για την εκμετάλ...\nΚλαίει απόψε η γειτονιά....\nΓΙΑ ΝΑ ΜΗ ΒΓΑΛΩ… ΤΑ ΠΙΟ ΒΑΡΙΑ ΜΟΥ ΒΙΩΜΑΤΑ ΤΩΡΑ!!!\nΠροσπάθεια διάσπασης της απεργίας στις 24 Σεπτέμβρ...\nΣύσκεψη την Παρασκευή 20 Σεπτέμβρη και ώρα 7 μ.μ...\nΠαρατηρήσεις για την κατάσταση στο 2ο Νηπιαγωγείο ...\nΑτομική έκθεση του Δημήτρη Αληθεινού, στις 19/09/2...\nΜΑ… ΕΓΩ ΔΕ ΖΩ ΓΟΝΑΤΙΣΤΟΣ… ΤΟ ΚΑΤΑΛΑΒΕΣ;;;\nΠΑΜΕ: Συλλαλητήρια στις 17 Σεπτέμβρη ενάντια στο α...\nΝεκρός 50χρονος ανεμοπτεριστής στο Μεσολόγγι\nΞυπνάτε από τον βήχα; Πρέπει να ανησυχήσετε; Βόταν...\nΆρης Μπιτσώρης - Η ΛΥΣΗ ΤΗΣ ΑΝΕΡΓΙΑΣ\nΑναπτυξιακό Πολυνομοσχέδιο: 1 δις Ευρώ θα χάσουν μ...\nΚαζαντζίδης & Μαρινέλλα - ΣΑΒΒΑΤΟΒΡΑΔΟ !!!\nΧΡΟΝΙΑ ΠΟΛΛΑ ΣΤΑΥΡΟΥΛΑ ΜΟΥ… ΧΡΟΝΙΑ ΠΟΛΛΑ ΣΤΑΥΡΟ ΜΟ...\nΑνυπότακτο Αγρίνιο: Θέλουμε τη ζωή μας και την θέλ...\n«Ελληνική βιβλιοθήκη» στη Μόσχα!\nΣΥΡΙΖΑ ΜΕΣΟΛΟΓΓΊΟΥ - "Απάντηση στον βουλευτή ΝΔ Κ....\nΤο περπάτημα η καλύτερη άσκηση για τους έντονους κ...\nΕΞΑΗΜΕΡΟ ΟΔΟΙΠΟΡΙΚΟ ΣΤΗΝ ΠΑΝΕΜΟΡΦΗ ΒΙΕΝΝΗ ΤΩΝ ΜΕΓΑ...\nΓΙΑ ΤΗ ΣΤΑΣΗ ΤΗΣ ΛΑ.Σ. ΣΤΟ ΠΡΟΣΦΑΤΟ Δ.Σ. ΑΓΡΙΝΙΟΥ\nΑΝΑΚΟΙΝΩΣΗ ΛΑΪΚΗΣ ΣΥΣΠΕΙΡΩΣΗΣ ΜΕΣΟΛΟΓΓΙΟΥ\nΔΥΝΑΜΙΚΗ ΠΑΡΟΥΣΙΑ ΤΟΥ ΕΠΙΜΕΛΗΤΗΡΙΟΥ ΑΙΤΩΛΟΑΚΑΡΝΑΝΙ...\nΑιματολογική Κακοήθεια δεν είναι μόνο η λευχαιμία!...\nΔήλωση του Α. Κατσιφάρα για το θάνατο του Α. Λιβάνη\nΈφυγε από τη ζωή ο εκδότης Αντώνης Λιβάνης\nΛέω να την κάνω σιγά σιγά - Λαυρέντης Μαχαιρίτσας!!!\n45ο ΦΕΣΤΙΒΑΛ ΚΝΕ - «ΟΔΗΓΗΤΗ» στο ΑΓΡΙΝΙΟ\nΠρόσκληση εκδήλωσης ενδιαφέροντος για δυο θέσεις ε...\nΤι προκαλεί τις αυτοκτονίες; Προειδοποιητικά σημεί...\n“Αυτές οι προσλήψεις θα γίνουν στο Δημόσιο – Δεν θ...\n«Έφυγε» από τη ζωή ο Λαυρέντης Μαχαιρίτσας\nΣΤΕΛΙΟΣ ΚΑΖΑΝΤΖΙΔΗΣ - ΚΟΙΝΩΝΙΑ ΕΝΟΧΗ!!!\nΕκλογοαπολογιστική Γενική Συνέλευση των Συνταξιούχ...\nΚαζαντζίδης - Έψαχνα άδικα να βρω!!!\nΗ "ΔΙΕΞΟΔΟΣ" ΕΥΧΑΡΙΣΤΕΙ ΓΙΑ ΤΗΝ ΑΓΑΠΗ ΤΩΝ "ΦΙΛΩΝ" ΤΗΣ


Βρίσκεστε σε:Αρχική»Απόψεις»Η εκπαίδευση ως εργαλείο ένταξης μεταναστών και προσφύγων στην Ελλάδα\nΜετά το ξέσπασμα της προσφυγικής κρίσης, απόρροια κυρίως της Αραβικής Άνοιξης, ο αριθμός μεταναστών-τριών και προσφύγων στην Ελλάδα έχει αυξηθεί σημαντικά, με αποτέλεσμα να χρειάζονται ειδικές πρακτικές και πολιτικές για την αποτελεσματική ένταξή τους στην κοινωνία. Συρία, Αφγανιστάν και Ιράκ αποτελούν τις κύριες χώρες προέλευσης των μεταναστών-τριών και προσφύγων, δια θαλάσσης.\nΒέβαια η ανάγκη ενσωμάτωσής τους, συμπίπτει με μία δύσκολη περίοδο για την Ελλάδα όπως αυτή αναδύθηκε από την μακρόχρονη οικονομική ύφεση και την μείωση του βιοτικού επιπέδου, όπου στοιχεία ξενοφοβίας, μισαλλοδοξίας και ρητορικής μίσους έκαναν αισθητή την παρουσία τους. Αυτή η κατάσταση επηρεάζει την ένταξη των μεταναστών-τριών και προσφύγων στην κοινωνική, οικονομική, πολιτική, πολιτιστική ζωή στην Ελλάδα.\nΌμως, ποιο είναι εκείνο το μέσο που θα μπορέσει να αναδείξει την προσφορά των μεταναστών-τριών και προσφύγων αλλά και να συμβάλλει παράλληλα στην αποτελεσματική ένταξή τους σε κάθε έκφανση της κοινωνίας; Η εκπαίδευση…\nΗ (διαπολιτισμική) εκπαίδευση ως εργαλείο για την ένταξη μεταναστών-τριών και προσφύγων…\nH επιτυχής ένταξη μεταναστών-τριών και προσφύγων περιλαμβάνει την ισότιμη συμμετοχή στην κοινωνική, οικονομική, πολιτιστική και πολιτική ζωή της χώρας υποδοχής, με ταυτόχρονο αλληλοσεβασμό των διαφορετικών πολιτισμικών προτύπων, κοινωνική αποδοχή από τις τοπικές κοινωνίες αλλά και αρμονική και δημιουργική συνύπαρξη.\nΒέβαια, προϋπόθεση όλων αυτών είναι η εκπαίδευση τόσο των μεταναστών-τριών και των προσφύγων όσο και των ατόμων που έρχονται σε καθημερινή αλληλεπίδραση μαζί τους. Όπως είχε πει, άλλωστε, ο Νέλσον Μαντέλα «Hεκπαίδευση είναι το ισχυρότερο όπλο για να αλλάξεις τον κόσμο».\nΑυτό μπορεί να το επιτύχει η διαπολιτισμική εκπαίδευση, καθώς προωθεί την κατανόηση ανάμεσα σε ανθρώπους από διαφορετικές κουλτούρες, έχοντας ως επίκεντρο το σεβασμό και την αποδοχή της διαφορετικότητας. Με αυτόν τον τρόπο, συμβάλει αποτελεσματικά στην καταπολέμηση φαινόμενων όπως ο ρατσισμός και η ξενοφοβία. Παράλληλα, διευκολύνει την ομαλή ένταξη των προσφύγων και των μεταναστών/τριών –μαθητών/μαθητριών, αλλά κατ’ επέκταση και των οικογενειών τους– στις τοπικές κοινωνίες, προσφέροντας ίσες ευκαιρίες στην εκπαίδευση, ειδικά σε μία περίοδο που η σχολική διαρροή παιδιών με προσφυγικό υπόβαθρο αγγίζει σε ορισμένες περιπτώσεις το 75%.\nΜάλιστα, η εκπαίδευση αποκτά ένα διττό ρόλο καθώς εκτός από την αποτελεσματικότερη ένταξη των μεταναστών-τριών επιτυγχάνεται και η εκπαίδευση των ατόμων που έρχονται σε καθημερινή αλληλεπίδραση μαζί τους όπως δάσκαλοι-ες, καθηγητές-τριες, κοινωνικοί λειτουργοί, στελέχη δημόσιας διοίκησης.\nΕκπαίδευση και μαθητές-τριες με μεταναστευτικό, προσφυγικό υπόβαθρο\nΟι ανάγκες των μαθητών-τριών με μεταναστευτικό και προσφυγικό υπόβαθρο –συνήθως- δεν ικανοποιούνται από το εκάστοτε εκπαιδευτικό σύστημα, με αποτέλεσμα να καθυστερείται η ένταξή τους.\nΣε πιο δυσμενή θέση είναι όσοι-ες έχουν προσφυγικό υπόβαθρο, καθώς τις περισσότερες φορές δεν έχουν μαζί τους τα διαπιστευτήρια (πτυχία, διπλώματα κλπ). Παράλληλα, τα παιδιά με προσφυγικό υπόβαθρο είναι 5 φορές πιθανότερο να εγκαταλείψουν το σχολείο από ότι τα παιδιά χωρίς.\n3 προκλήσεις που μπορούν να επηρεάσουν την μαθησιακή ανάπτυξη παιδιών με προσφυγικό και μεταναστευτικό υπόβαθρο είναι:\nΑυτές που σχετίζονται με την μετανάστευση (Αλλαγή περιβάλλοντος, αλλαγή κουλτούρας, γλώσσας, πολιτιστικού υπόβαθρου, συνθήκες διαβίωσης στη χώρα υποδοχής).\nΑυτές που σχετίζονται με το κοινωνικό-οικονομικό πλαίσιο της χώρας υποδοχής και την πολιτική κατάσταση (Πολιτικές που προωθούν την ένταξη, καθώς επίσης πολιτικές σχετικά με την ισότητα, διαθέσιμοι πόροι για την εκπαίδευση)\nΈλλειψη αξιολόγησης του ακαδημαϊκού υποβάθρου των παιδιών αλλά και έλλειψη γνώσεων από την πλευρά των δασκάλων/καθηγητών-τριών να αλληλεπιδρούν αποτελεσματικά με τα παιδιά με μεταναστευτικό υπόβαθρο. Επίσης, οι γονείς τους λόγω μη γνώσης της γλώσσας δεν μπορούν να επικοινωνήσουν με το σχολείο αλλά και να ενσωματωθούν στο σχολικό περίγυρο.\nΥπάρχουν καλές πρακτικές για την ένταξη μεταναστών-τριών και προσφύγων στην Ελλάδα;\nΣυγκεκριμένα, ένα από τα προβλήματα που παρατηρείται κατά την άφιξη μεταναστών-τριών και προσφύγων είναι η αδυναμία αξιολόγησης των γνώσεών τους και του ακαδημαϊκού υποβάθρου τους. Τέτοια εργαλεία αξιολόγησης αναπτύσσονται στο πλαίσιο του προγράμματος CIRCLE και αναμένεται να καλύψουν το υφιστάμενο κενό. Ιδιαίτερα σημαντική είναι και η σημασία της επιμόρφωσης των εκπαιδευτικών σχετικά με τη διαπολιτισμική εκπαίδευση, η οποία υλοποιείται μέσα από εκπαιδευτικά σεμινάρια των προγραμμάτων Integrated, E–COURSE, δίνοντας έμφαση στην πρωτοβάθμια και δευτεροβάθμια εκπαίδευση. Επίσης, προϋπόθεση για την αποτελεσματική ένταξη στην εκπαίδευση είναι η διαμόρφωση ενός φιλικού σχολικού περιβάλλοντος για τα παιδιά με μεταναστευτικό και προσφυγικό υπόβαθρο, το οποίο προωθείται μέσα από τις δράσεις του προγράμματος MEDIS.\nΗ ένταξη μεταναστών-τριών και προσφύγων και οι Στόχοι Βιώσιμης Ανάπτυξης\nΗ ενσωμάτωση προσφύγων και μεταναστών-τριών στις κοινωνίες φιλοξενίας είναι σε πλήρη συνάρτηση με τον Στόχο 16 για τη Βιώσιμη Ανάπτυξη «Ειρήνη, Δικαιοσύνη, Ισχυροί Θεσμοί». Μέσα από την ενσωμάτωση μπορεί να επιτευχθεί η προώθηση ειρηνικών κοινωνιών χωρίς αποκλεισμούς.\nΠαράλληλα, η διαπολιτισμική Εκπαίδευση συμβάλλει και στο Στόχο 4για την «Ποιοτική Εκπαίδευση» και συγκεκριμένα στον υποστόχο 4.7 που αναφέρει: «Έως το 2030, διασφάλιση ότι όλοι οι εκπαιδευόμενοι θα αποκτήσουν τη γνώση και θα καλλιεργήσουν τις δεξιότητες που χρειάζονται για να προάγουν τη βιώσιμη ανάπτυξη, μέσω, μεταξύ άλλων, της εκπαίδευσης για τη βιώσιμη ανάπτυξη και τον βιώσιμο τρόπο ζωής, τα ανθρώπινα δικαιώματα, την ισότητα των φύλων, της προαγωγής της κουλτούρας της ειρήνης και της μη-βίας, της ταυτότητας του παγκόσμιου πολίτη, καθώς και μέσω της αναγνώρισης της πολιτιστικής ποικιλομορφίας και της συμβολής του πολιτισμού στη βιώσιμη ανάπτυξη».\nΗ αποτελεσματική ένταξη μεταναστών-τριών και προσφύγων στην Ελλάδα περιλαμβάνει ένα σύνολο δραστηριοτήτων, όπως την κοινωνική, πολιτική, πολιτιστική και επαγγελματική ζωή. Για την επίτευξη αυτής, αλλά και την διαμόρφωση ανθεκτικών και βιώσιμων κοινωνιών η εκπαίδευση αποτελεί τον βασικό πυλώνα.\nΜέσα από την εκπαίδευση, οι πρόσφυγες και οι μετανάστες-τριες (ανεξαρτήτως ηλικίας και φύλλου) έχουν τη δυνατότητα να μάθουν τη γλώσσα, να γνωρίσουν τον πολιτισμό και τα πολιτιστικά στοιχεία και να αναπτύξουν κοινωνικές σχέσεις που θα τους εντάξουν στο κοινωνικό σύνολο, καταπολεμώντας έτσι τον κοινωνικό αποκλεισμό. Η εκπαίδευση αποτελεί τον πυρήνα της ένταξης καθώς είναι σε άμεση συνάρτηση με τις άλλες εκφάνσεις της πολιτισμός, υγεία, απασχόληση, κοινωνία.\nΑντίστοιχα, η εκπαίδευση διαμορφώνει το κατάλληλο πλαίσιο και στο εσωτερικό κάθε χώρας, καθώς μέσα από αυτήν προωθούνται βασικές αρχές και αξίες όπως η ανεκτικότητα, ο σεβασμός στη διαφορετικότητα, η αλληλεγγύη, η ειρηνική συμβίωση και η γενικότερη βελτίωση της καθημερινής αλληλεπίδρασης με τους πληθυσμούς με προσφυγικό και μεταναστευτικό υπόβαθρο.\nΠροηγούμενο άρθροΈτος Μελίνας Μερκούρη το 2020, είκοσι πέντε χρόνια μετά από τον θάνατό της…\nΕπόμενο άρθρο Χονγκ Κονγκ: οι διαδηλώσεις, το αίτημα για δημοκρατία και ο φόβος για τα νέα «Κίτρινα Γιλέκα»


Ray's Helova Deli & Discount, Lake George - Κριτικές εστιατορίων - TripAdvisor\nΑναζήτηση Ηνωμένες Πολιτείες›Νέα Υόρκη›Lake George›Εστιατόρια σε Lake George›Ray's Helova Deli & Discount\nΝο 50 από 129 στην κατηγορία Εστιατόρια για: Lake George €\nΝα εμφανιστούν επίσης ΧάρτηςΔορυφορικός Έχει γίνει παύση των ενημερώσεων χάρτη. Μεγεθύνετε για προβολή ενημερωμένων πληροφοριών. Επαναφορά ζουμ Γίνεται ενημέρωση του χάρτη… Επιστροφή στον χάρτη Λήψη οδηγιών 3242 Lake Shore Dr, Lake George, NY 12845-6511 Όνομα/διεύθυνση στην τοπική γλώσσα Ray's Helova Deli & Discount\n3242 Lake Shore Dr, Lake George, NY 12845-6511 40 κριτικές | Με κατάταξη στο Νο 56 από 162 Δείτε παρακάτω το όνομα και τη διεύθυνση αυτής της επιχείρησης στην τοπική γλώσσα – θα σας βοηθήσουν όσο είστε εκεί (Lake George)\nΤοπική ονομασία Ray's Helova Deli & Discount\nΤοπική διεύθυνση 3242 Lake Shore Dr, 12845-6511\nΟδηγίες Εκτύπωση +1 518-668-3241\nΑπαλοιφή όλων Ray's Helova Deli & Discount: Ξεκινήστε την κριτική σας Επιλέξτε μια βαθμολογία\nΕνημέρωση καταχώρισης… Ray's Helova Deli & Discount: Οι ταξιδιώτες που ενδιαφέρθηκαν γι' αυτό το μέρος είδαν επίσης\nLake George, Νέα Υόρκη Prospect Mountain Diner & Lighthouse Cafe\nRay's Helova Deli & Discount: Έχετε πάει; Μοιραστείτε τις εμπειρίες σας! Γράψτε μια κριτική\n3242 Lake Shore Dr, Lake George, NY 12845-6511 Τοποθεσία:\nΈχετε απορίες; Λάβετε απαντήσεις από το προσωπικό αυτού του χώρου (Ray's Helova Deli & Discount) και από προηγούμενους πελάτες.\nΟδηγίες δημοσίευσης Λάβετε ειδοποιήσεις για τις νέες απαντήσεις στις ερωτήσεις σας. Ρωτήστε Συνηθισμένες ερωτήσεις: Προσφέρετε επιλογές χωρίς γλουτένη; Ισχύουν ενδυματολογικοί κανόνες; Επιτρέπονται σκύλοι στον εξωτερικό χώρο; Κοντά σε: Ray's Helova Deli & Discount Κοντινά αξιοθέατα με τη μεγαλύτερη βαθμολογία 1.499 Κριτικές Lake George\n54 Κριτικές Buck mountain hiking trail\nΔείτε όλα τα αξιοθέατα Κοντινά εστιατόρια με τη μεγαλύτερη βαθμολογία 135 Κριτικές The Inn at Erlowest Restaurant\n279 Κριτικές Boathouse Restaurant


Οικολόγοι-Πράσινοι Βόρειας Αττικής: Έκτακτο Συνέδριο Οικολόγων Πράσινων\nΑναρτήθηκε από Γιάννης Καραμήτρος στις 10:36 π.μ.\nΟι δημοσκοπήσεις είναι αρνητικές για τους ΟΠ αλλά σαν καθώς πρέπει Οικολόγος είμαι αισιόδοξος.\n11 Σεπτεμβρίου 2009 - 10:40 π.μ.


10 Ιουνίου 2021 10 Ιουνίου 2021 sitemanager\nΜε ήπιες απώλειες ολοκλήρωσε τη συνεδρίαση της Τετάρτης το αμερικανικό αργό, κλείνοντας κάτω από το ψυχολογικό “όριο” των 70 δολ., μετά την ανακοίνωση στοιχείων που έδειξαν μείωση των αποθεμάτων αργού των ΗΠΑ για τρίτη συναπτή εβδομάδα, ταυτόχρονα όμως και αύξηση των αποθεμάτων βενζίνης κατά 7 εκατ. βαρέλια.\nΚαθώς η διυλιστική δραστηριότητα συνεχίζει να αυξάνεται, “τα αποθέματα αργού στις ΗΠΑ δεν μπορούν παρά να υποχωρούν”, σημειώνει ο Matt Smith, διευθυντής έρευνας εμπορευμάτων στην ClipperData, σε γραπτό σχόλιό του.\n← ΤΙΜΕΣ ΔΙΥΛΙΣΤΗΡΙΟΥ 9/6/21\nΚόστος Καυσίμων ΕΛ.ΠΕ. 10/6/21 →


Άλλες μέθοδοι ολιστικής θεραπείας\nΜε τον όρο ολιστική θεραπεία αναφερόμαστε σε μια φιλοσοφία προσέγγισης της υγείας όπου ο άνθρωπος θεωρείται ως μία πολυδιάστατη οντότητα στην οποία συμμετέχουν τόσο ο βιολογικός του οργανισμός όσο η ψυχή και το πνεύμα του.\nΗ σύγχρονη ιατρική με τον τρόπο που λειτουργεί σήμερα και παρ’ όλα τα επιτεύγματα της, δυστυχώς απαξιώνει την ψυχική και πνευματική υπόσταση του ανθρώπινου όντος, όπως επίσης και τον ρόλο αυτών των δυνάμεων στην πρόοδο της θεραπείας. Στην απαξίωσή της αυτή παραβλέπει λειτουργίες που σχετίζονται με την ενεργειακή υπόσταση του ανθρώπου, λειτουργίες που συνδέονται περισσότερο με τα λεπτοφυή πεδία της ψυχής και του πνεύματος. Επειδή η ψυχή και το πνεύμα δεν έχουν ακόμα ανιχνευθεί από τα επιστημονικά όργανα θεωρεί ότι δεν υπάρχουν και δεν ασχολείται με τους νόμους τους…\nΣε παλαιότερες όμως εποχές – και εδώ δεν αναφερόμαστε στο σκοταδισμό του μεσαίωνα – οι θεραπευτές διατηρούσαν αυτή την σύνδεση όπως επίσης και την σύνδεση με την φύση και την αρμονία της. Έτσι, σε διάφορους πολιτισμούς και σε διαφορετικά μέρη του κόσμου, ανέπτυξαν μεθόδους και σχολές ιατρικής επιστήμης που περιείχαν αυτή την σοφία, μια σοφία που, έστω κομματιασμένη, ευτυχώς διατηρείται ακόμα στις μέρες μας.\nΕνδεικτικά μπορούμε να αναφερθούμε στις περίφημες ρήσεις του πατέρα της ιατρικής του Ιπποκράτη «ΦΥΣΙΣ ΝΟΣΩΝ ΙΑΤΡΟΣ» και «Η ΤΡΟΦΗ ΣΟΥ ΝΑ ΕΙΝΑΙ ΤΟ ΦΑΡΜΑΚΟ ΣΟΥ» που μας υπενθυμίζουν την τεράστια σχέση που έχει η υγεία με τον τρόπο της διατροφής μας, με την φύση και το περιβάλλον μας. Και ακόμα στις τεράστιες θεραπευτικές δυνάμεις της απλής νηστείας αλλά και στις καταπληκτικές ιδιότητες πολλών βοτάνων που δρούνε θεραπευτικά σε πολλές ασθένειες και μάλιστα χωρίς κινδύνους ή παρενέργειες και που επάνω τους έχουν αναπτυχθεί περίφημες παραδοσιακές σχολές όπως η Θιβετιανή ιατρική και η Κινέζικη βοτανοθεραπεία.\nΜπορούμε ακόμα να αναφερθούμε σε πάμπολλες μεθόδους που βασίζονται στην συμπαντική ενέργεια που διαποτίζει τα πάντα και που είναι γνωστή ως «Τσί» ή «Πράνα» κατά τους ανατολικούς πολιτισμούς, ως «Αιθέρας» κατά τον Πυθαγόρα ή ως «Οργόνη» κατά ορισμένους σύγχρονους Δυτικούς θεραπευτές. Ο βελονισμός, το σιάτσου, η αγιουβέρδα, το ρέικι, οι αρχαιοελληνικές χειροθεσίες, οι σύγχρονες οργονοθεραπείες και αρκετά ακόμα παρεμφερή συστήματα βασίζονται ακριβώς στην γνώση και το χειρισμό αυτής της ενέργειας αλλά και του τρόπου που αυτή διανέμεται και λειτουργεί μέσα στον ανθρώπινο οργανισμό…\nΚατόπιν όλων αυτών θα πρέπει να αντιληφθούμε ότι υπάρχουν θεραπευτικές δυνάμεις μέσα μας και γύρω μας εντελώς φυσικές που δεν τους έχουμε δώσει την σημασία που πρέπει όπως επίσης και μέθοδοι θεραπείας που περιέχουν την σοφία ολόκληρων χιλιετηρίδων. Μέθοδοι που αντί να στραφούμε στην μελέτη τους και με την πολύτιμη βοήθεια της σύγχρονης τεχνολογίας να τις αναπτύξουμε, απλά τις προσπερνούμε ως αναχρονιστικές και τις απαξιώνουμε…\nΌμως εμείς πιστεύουμε ότι το μέλλον της ιατρικής θεραπείας περνάει ακριβώς μέσα από την ανάπτυξη και εξέλιξη αυτών των μεθόδων που στην πραγματικότητα προσφέρουν ένα αφάνταστα ευρύ πεδίο έρευνας για τους σύγχρονους θεραπευτές. Θα προσπαθήσουμε δε να συμβάλλουμε προς την κατεύθυνση αυτή μέσω της παρούσης ιστοσελίδας, αρχικά προβάλλοντας ένα περιορισμένο αριθμό ολιστικών προσεγγίσεων και προοδευτικά με τη πάροδο του χρόνου να ολοκληρώσουμε. Στην προσπάθειά μας αυτή, αρωγοί θα είστε όλοι εσείς που πιστεύετε στις δυνατότητες του πνεύματος και της φυσικής ολιστικής θεραπείας!\nΕπί του παρόντος παρέχουμε υποστήριξη για τις ακόλουθες ολιστικές θεραπευτικές προσεγκίσεις:


Aquatecture: Η κλιματική αλλαγή φέρνει στο προσκήνιο την πλωτή αρχιτεκτονική - teetkm.gr\nHome Ματιές στον κόσμο Aquatecture: Η κλιματική αλλαγή φέρνει στο προσκήνιο την πλωτή αρχιτεκτονική\nΠηγή φωτογραφίας: Chensiyuan, GFDL\nΤη στροφή προς την πλωτή αρχιτεκτονική την υπαγορεύουν δύο διαφορετικές τάσεις: η άνοδος της στάθμης της θάλασσας (και ο φόβος ότι αυτή θα ενταθεί) και η έλλειψη επαρκών χώρων για την ανάπτυξη νέων ακινήτων. Έτσι, το τελευταίο διάστημα, τα σχέδια για πλωτές κατασκευές πληθαίνουν, είτε αυτά αφορούν συγκροτήματα κατοικιών που επιπλέουν στο Λονδίνο είτε ολόκληρες αμφίβιες πόλεις στην Κίνα.\nΟι άνθρωποι θα ζουν και θα εργάζονται πάνω στο νερό ολοένα και περισσότερο. Κι αυτό διότι οι κυβερνητικές πολιτικές ανά τον κόσμο φαίνεται ότι μετατοπίζονται σταδιακά από τον σχεδιασμό μέτρων για την αντιμετώπιση των πλημμυρών, στην αποδοχή του γεγονότος ότι το νερό δεν μπορεί να περιοριστεί για πάντα -και άρα πρέπει να κατακτηθεί.\n“Με δεδομένη την κλιματική αλλαγή, μπορούμε να αρχίσουμε να σκεφτόμαστε πολύ περισσότερο για την ευκαιρία που διανοίγεται να ζήσουμε με το νερό, αντί να το πολεμάμε και να προσπαθούμε να ανακτήσουμε γη από αυτό” δήλωσε -σύμφωνα με το Dezeen– ο αρχιτέκτων Kunle Adeyemi, ιδρυτής του ολλανδικού στούντιο NLE, που έχει ήδη σχεδιάσει πολλά “υδρόβια” κτήρια στην παράκτια Αφρική, μεταξύ των οποίων ένα πλωτό σχολείο σε λίμνη στο Λάγος της Νιγηρίας και οι εγκαταστάσεις ενός ραδιοφωνικού σταθμού στο Δέλτα του Νίγηρα.\nΜε περισσότερο από το ένα τέταρτο της επικράτειάς της να βρίσκεται κάτω από το επίπεδο της θάλασσας, η Ολλανδία -όπου εδρεύει ο Adeyemi- φιλοδοξεί να τεθεί επικεφαλής της στροφής που έχει ξεκινήσει προς την ανάπτυξη πολιτικών χωροταξικού και πολεοδομικού σχεδιασμού, που ενθαρρύνουν την …πλωτή διαβίωση. Ήδη, καινούργιες “αποικίες” πλωτών σπιτιών έχουν αρχίσει να κάνουν την εμφάνισή τους στον ποταμό ΙJ του Αμστερνταμ, στο πλαίσιο ενός πρότζεκτ που αναμένεται να φιλοξενήσει περίπου 18000 νέες κατοικίες, βοηθώντας στην αντιμετώπιση του προβλήματος εύρεσης σπιτιών, που αντιμετωπίζει η πόλη.\nΗ Tracy Metz, fellow του Πανεπιστημίου του Χάρβαρντ, που έχει περάσει χρόνια μελετώντας αρχιτεκτονικές δομές οι οποίες ενσωματώνουν το υγρό στοιχείο, πιστεύει ότι η αλλαγή έχει ήδη ξεκινήσει. “Έχει να κάνει με τη δημιουργία ευέλικτων πόλεων. Με το πώς χρησιμοποιούμε αυτές τις εκτάσεις, που άλλοτε ανήκουν στο νερό και άλλοτε στην ξηρά” σημείωσε (σε ελεύθερη μετάφραση).\nΤο 2012, ο Alex de Rijke από τη λονδρέζικη φίρμα dRMM κάλεσε τους Βρετανούς αρχιτέκτονες να μελετήσουν το ολλανδικό παράδειγμα για να λάβουν έμπνευση για την επίλυση του οικιστικού προβλήματος του Λονδίνου. “Δεν υπάρχει έλλειψη νερού στο Ηνωμένο Βασίλειο, ούτε έλλειψη βροχής”, είπε, “αλλά υπάρχει έλλειψη κατοικίας και έλλειψη περιοχών όπου μπορούν ν΄αναπτυχθούν ακίνητα”.\nΟ Βρετανός αρχιτέκτονας Carl Turner πιστεύει ότι στα επόμενα χρόνια χιλιάδες σπίτια και χώροι εργασίας θα εδρεύουν σε υδάτινους όγκους του Ηνωμένου Βασιλείου, οι οποίοι σήμερα δεν χρησιμοποιούνται.\nΜια άλλη λονδρέζικη εταιρεία, η Boca Architects, που πέρυσι σχεδίασε το πρώτο αμφίβιο σπίτι του Ηνωμένου Βασιλείου, σχεδιάζει τώρα, σε συνεργασία με Ολλανδό κατασκευαστή, μια σειρά προκατασκευασμένων πλωτών κατοικιών, που θα τοποθετηθούν στα κανάλια του Λονδίνου. Σύμφωνα με την εταιρεία, 7500 τέτοια σπίτια, με προσιτό κόστος, μπορούν να δημιουργηθούν στα μήκους 50 μιλίων ποτάμια και κανάλια του ευρύτερου Λονδίνου.\nΟ συνιδρυτής της Boca Architects, Richard Coutts, δήλωσε από την πλευρά του ότι η “aquatecture” (νεολογισμός για την πλωτή αρχιτεκτονική) μπορεί να προσφέρει αρκετά από τα 440.000 σπίτια, που εκτιμάται ότι χρειάζεται το Λονδίνο για να λύσει το οικιστικό του πρόβλημα. Για να δούμε…\nΆρθρο με πληροφορίες από το dezeen\nαρχιτεκτονική, κλίμα, πλωτό.\nΜεταδιδακτορικές υποτροφίες για έρευνα από το Ίδρυμα Μποδοσάκη. Αιτήσεις μέχρι 31/12


Του κανενός το ρόδο: έλληνας γεννιέσαι ή γίνεσαι;\nPosted by NIEMANDSROSE at 7:00 μ.μ.\nΑναρωτήθηκες μήπως με τη σημερινή Ελλάδα, είναι καλύτερο να μη γεννιέσαι, ούτε να γίνεσαι; Καλό βράδυ!\n17 Φεβρουαρίου 2010 - 8:03 μ.μ.\nΓια το προηγούμενο σχόλιο... Swell.\nΔεν ξέρω αν γεννιέσαι ή αν γίνεσαι έλληνας, αλλά ανθέλληνας γίνεσαι πολύ εύκολα άμα ζήσεις μερικά χρόνια στο ελλαδιστάν..\n-άντε τώρα να πιστέψεις εσύ ότι αυτά τα γράφω εγώ....-\nΤι είναι Έλληνας; Ας ξεκινήσουμε από κει.\n17 Φεβρουαρίου 2010 - 10:48 μ.μ.\nΤο ερώτημα σου παρακάμπτει το δικό μου ερώτημα... γιατί πρέπει σώνει και καλά να τους κάνουμε έλληνες δεν κατάλαβα... :-s\n18 Φεβρουαρίου 2010 - 1:38 π.μ.\nΤο ελληνόπουλο είναι σοφό!\n18 Φεβρουαρίου 2010 - 7:19 π.μ.\n@swell, όχι περίμενα εσένα να μου θέσεις το ερώτημα! :b\n@Πασκάλ, κι ας πούμε πως εγώ ήλπιζα πως εσύ θα τά'γραφες αυτά μια μέρα. Εσύ το περίμενες;\n@χαμόγελο, μα αν δε καταλαβαίνεις πως ακριβώς αυτό το ψευτο-δίλημμα σαρκάζω, τότε απλώς ή δε καταλαβαίνεις τί διαβάζεις ή εγώ απέτυχα να εκφράσω αυτό που σκεφτόμουν/ένιωθα κλπ.\n@mamma, σοφότατο. Μαμ, κακά, νάνι και ο Παρθενώνας ίσα κι όμοια την πολυκατοικία στη Γλυφάδα. Τα' χει κάνει όλα σώπατο που λέμε εμείς στη Κρήτη. :)\nΔεν κατάλαβα πως συνδέεται η Ακρόπολη με το ερώτημα του τίτλου. Εκτός και αν η αφίσα του Ντασέν είναι ο κρίκος.. Οπότε δεν γεννιέσαι - γίνεσαι. Διαφορετικά μπορεί να είχα και διαφορετική άποψη. Εθνικιστής πάντως σίγουρα γίνεσαι - δεν γεννιέσαι.\n18 Φεβρουαρίου 2010 - 5:12 μ.μ.\nπιστεύω πως ούτε γεννιέσαι ούτε γίνεσαι Έλληνας.\nΌταν υπηρετείς-και μόνο τότε-αισθάνεσαι Έλληνας,η αίσθηση της θητείας στην Παραμεθόριο ή κάθε φορά που γίνεται έπαρση της Σημαίας στη μονάδα ενός τέτοιου ακριτικού νησιού,αυτό κάνει τον οποιονδήποτε να ΑΙΣΘΑΝΕΤΑΙ Έλληνας και να δακρύζει βλέποντας την γαλανολεύκη να κυματίζει,γιατί μόνο τότε καταλαβαίνεις πως υπερασπίζεσαι την Ελλάδα,και πως η ελπίδα δεν πεθαίνει....\nή περνόντας από το Σύνταγμα βλέποντας την Προεδρική.....\nθα κλεισω με κάτι που με συγκινεί....\nΝα μπούνε στο χερουβικό και να' βγει ο βασιλέας,\n"Πάψετε το χερουβικό κι ας χαμηλώσουν τα άγια,\nτο' να να πάρει το σταυρό και τ' άλλο το βαγγέλιο,\n(δεν είμαι Δεξιός-δεν εννοώ ψάλτης.)\n18 Φεβρουαρίου 2010 - 8:46 μ.μ.\nΤο θεματάκι αυτό μπορεί να βρει τοίχο εκεί που δεν το περιμένεις. Έχουν γίνει ομηρικές μάχες στα μπλογκ και στα φόρουμ από πρωήν συμμάχους και νυν εχθρούς. Και ιδού η ρίζα του κακού.\nΤο ανήκειν. Η έμφυτη τάση του ανθρώπου να ανήκει και να του ανήκει κάτι για να επιβιώσει, αρχικά, να αυτοπροσδιοριστεί, όταν έχει χορτάσει, να φάει κι αλλο, να αρπάξει από τον Άλλον, να βάλει τον Άλλον να δουλεύει αντί γι' αυτόν ή αυτούς στους οποίους ανήκει.\nΓια να "ανήκει και να του ανήκει" σχηματίζει ομάδες.Όταν όμως σχηματίζεις μια ομάδα αναγκαστικά η Άλλη ομάδα είναι η αντίπαλη ομάδα. Είτε ανήκεις σε ΟΜΑΔΑ Χριστιανών, είτε ανήκεις σε ΟΜΑΔΑ άθεων. Είτε είσαι Παναθηναικός, είτε φίλος της κατάργησης των σπορ σε όλον τον πλανήτη. Είτε είσαι Τζι 8, είτε είσαι η Γκριν Πις. Ο άλλος θα είναι πάντα ο εχθρός για να μπορείς εσύ να ανήκεις και να σου ανήκει ένα κομματάκι της ύπαρξης, που να υποστηρίζει και να δικαιολογει την ύπαρξή σου.\nΓι' αυτό λέω μήπως είναι καλύτερα να καταργήσουμε την ύπαρξη. Αφού δεν μας είναι αρκετό να ανήκουμε στην ομάδα των Ανθρώπων. Ποτέ δεν θα μας είναι.\nΚαι να προσθέσω ότι όλοι γνωρίζουν τον Παγκόσμιο Νόμο της Καθαράς Δευτέρας. Είναι αντίστοιχος του Νόμου της βαρύτητας. Αποχή από το κρέας και ξεκοίλιασμα στον αστακό, τα στρείδια, τα χταπόδια, τη σουπιά την κρασάτη. Μετά μπορείς να πέσεις πάνω στο κεφάλι του Νέυτωνα με εντυπωσιακότερα αποτελέσματα από ένα απλό μήλο.\nΕμείς στο σπίτι επειδή ξεμείναμε από αστακό, φάγαμε ό,τι και αλλόθρησκος.\n19 Φεβρουαρίου 2010 - 8:28 π.μ.\nΚομμουνιστής γεννιέσαι ή γίνεσαι;\n1. γενιεσαι(με ενα "ν" αλα καρατζαφεραιους): σαφως και γεννιεσαι Ελληνας βιολογικα ισως και με λιγες πινελιες Ρωμης, Τουρκιας, Ολλανδογερμανοαγγλιας στις τουριστικες περιοχες, Αλβανοβουλγαρορουμανιας στις αγροτικες, αλλα εν πασει περιπτωσει γεννιεσαι Ελληνας, οπως αντιστοιχως γεννιεσαι Αγγλος, Γαλλος, Πορτογαλος εφοσον εχεις το βασικο συστατικο.\n2.γινεσαι: απο τη στιγμη που εχουμε παρει τοσο ψιλα τον αμανε, οτι και καλα το να εισαι Ελληνας ειναι ιδεα κλπ κλπ(οπως οτι η χωρα εχει και συμπρωτευουσα, αλλα αυτο ειναι αλλη ιστορια) σαφως και γινεσαι.\nσυνεπως μπορεις να εισαι το 1. αλλα να μην εισαι το 2. ή το αντιθετο. τον σπανιο συνδιασμο 1.+2. τον αναζητει η WWF\n20 Φεβρουαρίου 2010 - 2:30 π.μ.\nΈχω αξιόπιστες κυκλοφορίες οτι πριν κάτι χρόνια ένα Αυστραλάκι γύρισε στην πατρίδα του να ενημερώσει οτι οι νεαροί Έλληνες, στην Ακρόπολη, πίνουνε κάτι τρίφυλλα να, που έτσι και τα πιεί Αυστραλός τον πιάνει ξερόβηχας του κερατά.\n20 Φεβρουαρίου 2010 - 11:50 μ.μ.\n@wert01gf, δε σε εννοώ. Τι τι σχέση έχει η Ακρόπολη με το ερώτημα;\n@ανώνυμε α', τι να πω...Δε μας συγκινούν τα ίδια πράγματα. Κι ούτε κι εγώ είμαι αριστερή ψάλτρια. :) Τα ψέλνω γενικά αλλά χωρίς να παίρνω θέση.\n@κυρα απολογία, πρώτα από όλα καλησπερούδια (αλήθεια στις 12 παρά μετά τα μεσάνυχτα πώς χαιρετάμε; ). Εδώ σε έχω:\nΤο ανήκειν εις εαυτόν το έχει κάνει πρόσες το ρόδον. :)\n@Νικηφόρε Καιρέ, δε γνωρίζω. Δεν είμαι κομμουνίστρια. Σεις τι λέτε;\n@ανώνυμε β', δεν ήξερα πως η WWF κυνηγάει και είδη εξαφανιστέα. Νόμιζα μόνο είδη προς εξαφάνιση.\n@stassa, ΧΑΧΑΧΑΧΑ! Τι είπε πάλι το άτομο αυτό.... :)))\n22 Φεβρουαρίου 2010 - 11:54 μ.μ.\nΤο ερώτημα μπορεί να απαντηθεί σωστά μόνο με τρόπο που δείχνει ότι το ερώτημα είναι διατυπωμένο λάθος:\nΓεννιέσαι προλετάριος. Κομμουνιστής γίνεσαι!\n25 Φεβρουαρίου 2010 - 11:30 μ.μ.\nΤρομερό κείμενο, Έλληνας είμαι αλλά και είμαι ταυτόχρονως Παλαιστίνιος, Ιρανός, Κούρδος, Ιρακινός και διάφορους άλλους λαούς που σήμερα αγωνίζονται για την Ελευθερία τους.\nΥιοθετώ τους στίχους του συμπατριώτη μου Ανδρέα Κάλβου


Η ακατονόμαστη γείτων: Μια εικονοκλαστική προσέγγιση | Liberal.gr\nΕν αρχή τα αυτονόητα. Πρώτον: Καμία κυβέρνηση και κανένα πολιτικό σύστημα δεν μπορεί να χαράξει και να υπηρετήσει μια εξωτερική πολιτική, την οποία ενδεχομένως θα αξιολογούσε ως εθνωφελή, εάν έχει μετωπικά αντιτιθέμενη την κοινωνία. Πολλώ μάλλον μια πολιτική που σημαντικό μέρος της κοινωνίας θεωρεί προδοτική. Τουλάχιστον αυτό δεν γίνεται σε πολιτεύματα, όπου η λαϊκή κυριαρχία και η λαϊκή ψήφος είναι έννοιες με κάποια υπόσταση.\nΔεύτερον: Η πολιτική δεν είναι μια διαδικασία που βασίζεται αποκλειστικά στον ορθολογισμό.\nΤρίτον: Η ιστορία, οι συλλογικές παραστάσεις και μνήμες, τα βιώματα, οι έχθρητες, οι αντιδικίες, οι μύθοι, οι φαντασιώσεις και οι -φιλτραρισμένες από διάφορους, όχι πάντα ανιδιοτελείς, γνωμοδιαμορφωτικούς μηχανισμούς- προσλήψεις των γεγονότων διαμορφώνουν το ιστορικό/συλλογικό ασυνείδητο των λαών. Ίσως, δε, κανένας έλληνας δάσκαλος Πολιτικής Επιστήμης δεν δίδαξε με τόση έμφαση όσο ο γράφων το δεσμευτικό πλαίσιο που δημιουργεί στη δράση τόσο των εξουσιαστών όσο και των διεκδικητών της εξουσίας το ιστορικό/συλλογικό ασυνείδητο των λαών.\nΤούτων δοθέντων ωστόσο…\nΑν, έστω ως διανοητική άσκηση, μπορούσε να αναζητηθεί μια εθνική πολιτική, ερήμην της κοινωνίας που θα την υποστεί…\nΤο –«εν κενώ»- εθνικό μας συμφέρον απέναντι στην ακατονόμαστη βόρεια γείτονά μας πώς θα υπηρετείτο;\nΤολμώ να πιστεύω πως οι γεωπολιτικές εξελίξεις, μετά το κλείσιμο της βάρβαρης κομμουνιστικής παρένθεσης, μας προσέφεραν τον ιδανικό βόρειο γείτονα. Έστω και αν η εθνικιστική ρητορεία μέρους του πολιτικού του συστήματος –εν πολλοίς τροφοδοτηθείσα από τη δική μας αδιαλλαξία και αμετροέπεια των αρχών της δεκαετίας του 90- προσέβαλε το δικό μας εθνικό φιλότιμο. (Χωρίς, όμως, να απειλεί τα πραγματικά μας εθνικά συμφέροντα).\nΠρόκειται για ένα κράτος που, αν δεν υπήρχε, θα έπρεπε να προσπαθούμε να το εφεύρουμε ή να το δημιουργήσουμε: μικρό, περίκλειστο (ήτοι χωρίς πρόσβαση στη θάλασσα), υποανάπτυκτο, χωρίς αξιόμαχο στρατό, εθνολογικό μωσαϊκό, που «πωματίζει» τα βόρεια σύνορά μας και μας προστατεύει από –πιο εκτεταμένη- γειτνίαση με χώρες πολύ πιο επικίνδυνες. Δηλαδή χώρες, ανεξαρτήτως παρουσών συγκυριών, με γεωπολιτικούς όρους μακροπρόθεσμα «αιγαιοστραφείς». Μεγάλη Βουλγαρία (που ακόμη και επί Σταμπολίνσκι ζητούσε λωρίδα εξόδου προς το Αιγαίο –κάτι πάντως που θα αποτελούσε γραμμή άμυνας έναντι της Τουρκίας), μεγάλη Αλβανία (με εθνολογικά συμπαγή πληθυσμό πιθανόν επτά εκατομμυρίων, πολύτιμο παίκτη στην Αδριατική και με ζωντανές βλέψεις για την «Τσαμουριά») ή μεγάλη Σερβία (η οποία, μετά την απόσχιση του Μοντενέγκρο, δεν έχει έξοδο στη θάλασσα, ενώ από την εποχή του στρατηγού Πάγκαλου διεκδικούσε πάντα ειδικό καθεστώς για τη Θεσσαλονίκη)…\nΚαι μόνον η μη κάλυψη του κενού, που θα δημιουργούσε η εξαφάνιση ή διάλυση ή διάσπαση της «Ακατονόμαστης», από πολύ πιο επικίνδυνους γείτονες θα δικαιολογούσε, ίσως, μια δική μας εξωτερική πολιτική, η οποία θα της προσέφερε κάθε δυνατό συνεκτικό στοιχείο. Και το στοιχείο το οποίο θα λειτουργούσε ενοποιητικά γι’ αυτήν θα ήταν το όνομα που θα ανταποκρινόταν στους σφυρηλατημένους στην πορεία των χρόνων εθνικούς της μύθους. Κάθε απόκλιση από αυτό το όνομα –πόσο πιο κραυγαλέα θα μπορούσε να το αναδείξει το δημοψήφισμα;- θα διαιρούσε, σε δυναμική αλληλοτροφοδότησης της διαίρεσης, τον λαό της και το πολιτικό της σύστημα, αφαιρώντας της εσωτερική συνοχή. Άρα θα φαλκίδευε την προοπτική της εθνικής της ενότητας και θα υπονόμευε τα -με αυτήν συνδεόμενα- δικά μας εθνικά συμφέροντα.\nΌλα αυτά, δε, χωρίς καν την υπογράμμιση του άλλου αυτονόητου: πώς όσο πιο εσωτερικά διαιρεμένη και αποδυναμωμένη είναι η γείτων, τόσο πιο εύκολη η τουρκική και ρωσική διείσδυση στα κεντρικά Βαλκάνια, κάτι με προφανή επικινδυνότητα για μας. Ενώ η διατήρηση της εθνικής της υπόστασης και ενότητας διευκολύνει τον προσανατολισμό της προς δυτικούς και ευρωατλαντικούς θεσμούς, κάτι που θα προσέφερε στη χώρα μας διεθνοπολιτική ασφάλεια και –συνακόλουθα- περιθώρια διεύρυνσης, πέραν των βορείων συνόρων της, της οικονομικής ζώνης επιρροής της.\nΕν κατακλείδι επανέρχομαι εκεί απ’ όπου ξεκίνησα: όλα τα προαναφερόμενα είναι διανοητική άσκηση επί χάρτου, που συνιστούν μη εφαρμόσιμη και μη ακολουθήσιμη στον πραγματικό κόσμο πολιτική. Απλώς, όπως αρεσκόταν να επαναλαμβάνει ο Κώστας Σημίτης, ρόλος κάποιων ανθρώπων είναι να λένε «το άλλο, το αλλιώς και το αλλού»…


ΠΑΟΚ: Κριτική των Πολωνών για Σφιντέρσκι – «Δεν τον εκτιμούν, καλύτερη λύση η μεταγραφή» - Onsports.gr\nOnsports Team\t23 Νοεμβρίου 2021, 00:14\nΠΑΟΚ: Κριτική των Πολωνών για Σφιντέρσκι – «Δεν τον εκτιμούν, καλύτερη λύση η μεταγραφή»\nΠΑΟΚ: Στην Πολωνία υποστηρίζουν ότι ο Κάρολ Σφιντέρσκι δεν έχει τον απαραίτητο χρόνο στον «Δικέφαλο» κι ότι θα είναι καλύτερο να πάρει μεταγραφή.\nΟ Ραζβάν Λουτσέσκου προσπαθεί να μοιράσει τον χρόνο μεταξύ του Κάρολ Σφιντέρσκι και του Τσούμπα Άκπομ.\nΝα έχει στην ενδεκάδα του ΠΑΟΚ τον πιο φρέσκο παίκτη, αφού ο διεθνής Πολωνός είχε επιβάρυνση το προηγούμενο διάστημα από τα ταξίδια και τα ματς με την εθνική του ομάδα. Στην πατρίδα του 24χρονου επιθετικού, πάντως, υποστηρίζουν ότι ο χρόνος συμμετοχής του Σφιντέρσκι είναι λίγος και τονίζουν σε δημοσιεύματα ότι θα είναι το καλύτερο να πάρει μεταγραφή.\nΑναλυτικά το δημοσίευμα στην ιστοσελίδα «meczyki.pl»: «Ο Σφιντέρσκι ήταν ένας ποδοσφαιριστής ανακάλυψη για την Εθνική Πολωνίας. Όχι για το πολωνικό ποδόσφαιρο, γιατί είναι ήδη 24, αλλά για την Εθνική ομάδα, καθώς σκόραρε έξι γκολ με το εθνόσημο από το ντεμπούτο του και μετά.\nΟ Γέρζι Μπρζέτσεκ δεν του έδωσε ποτέ μια ευκαιρία, ενώ ο Πάουλο Σόουζα τον κάλεσε στην Εθνική όταν ανέλαβε τα ηνία. Και από τότε ο Σφιντέρσκι έχει γίνει ένας πολύτιμος παίκτης για την Εθνική Πολωνίας. Μπορεί να βρει χώρο για τον εαυτό του, είναι παντού.\nΩστόσο, ο ΠΑΟΚ δεν τον εκτιμά το ίδιο όπως οι Πολωνοί. Σε όλες τις διοργανώσεις, μόνο στα μισά παιχνίδια έχει ξεκινήσει ως βασικός. Ο… ανταγωνιστής του για την επίθεση, Τσούμπα Άκπομ, επέστρεψε στο ελληνικό πρωτάθλημα για να χτίσει ξανά την καριέρα του. Είναι ταλαντούχος, έχει περάσει από την Άρσεναλ, αλλά έχει στιγμές αφλογιστίας.\nΟ Σφιντέρσκι μπορεί να έχει δύο γκολ και τρεις ασίστ, αλλά δεν του δόθηκε ποτέ η δυνατότητα να παίξει δύο συνεχόμενα 90λεπτα. Η λύση στο πρόβλημα είναι η μεταγραφή. Είναι κρίμα να εμποδίζεις την καριέρα ενός μεγάλου παίκτη με δυνατότητες».\n11 λεπτά πριν Εθνική Πόλο γυναικών: Κόντρα στην Ολλανδία με φόντο τους «4» - Η ημερομηνία και η ώρα της «μάχης»\n23 λεπτά πριν ΑΕΛ: Μείωσε τις απαιτήσεις του ο Κούγιας - «1,4 εκατ. ευρώ και διακοπές στη Μύκονο»\n28 λεπτά πριν Power Pass και Fuel Pass 2: Όσα πρέπει να γνωρίζετε - Οι «παγίδες» και ποιοι μένουν εκτός\nΠεριστέρι: Πολύτιμη προσθήκη στους «ψηλούς» με τον Σακούρ Τζούστον (video)\n41 λεπτά πριν Περιστέρι: Πολύτιμη προσθήκη στους «ψηλούς» με τον Σακούρ Τζούστον (video)


Ερευνα για ντόπινγκ και στην εθνική Ρωσίας; | Η ΚΑΘΗΜΕΡΙΝΗ\nΣύμφωνα με πληροφορίες, ολόκληρη η ρωσική ομάδα που συμμετείχε στο προηγούμενο Παγκόσμιο Κύπελλο, το 2014 στη Βραζιλία, εμπλέκεται στην έρευνα Μακλάρεν του WADA.\n19 Ιανουαρίου, 2018 19.01.2018 • 13:13\nΠρόθεση για αποκαλύψεις ή για συγκάλυψη; Πέντε μήνες πριν από την έναρξη του Παγκοσμίου Κυπέλλου στα ρωσικά γήπεδα, η FIFA φέρεται να μελετά την ανάθεση σε ερευνητή της εξέτασης των κατηγοριών για ντοπάρισμα ολόκληρης της εθνικής Ρωσίας στο πλαίσιο του τεκμηριωμένου κρατικού προγράμματος χορήγησης απαγορευμένων ουσιών στη χώρα.\nΣύμφωνα με τον Τζιμ Ουόλντεν, δικηγόρο του ανθρώπου που αποκάλυψε τις λεπτομέρειες του ρωσικού σκανδάλου, Γκριγκόρι Ροντσένκοφ, η διεθνής ποδοσφαιρική ομοσπονδία αποφάσισε επιτέλους να ελέγξει τις πληροφορίες για ντόπινγκ της εθνικής ομάδας της οικοδέσποινας του φετινού Μουντιάλ και εξετάζει την πρόσληψη «ανεξάρτητου ερευνητή».\nΥπενθυμίζεται ότι σύμφωνα με πληροφορίες ολόκληρη η ρωσική ομάδα που συμμετείχε στο προηγούμενο Παγκόσμιο Κύπελλο, το 2014 στη Βραζιλία, εμπλέκεται στην Ερευνα Μακλάρεν του Παγκόσμιου Οργανισμού κατά του Ντόπινγκ (WADA).\nΗ FIFA δεν έχει ακόμη επιβεβαιώσει την είδηση περί έρευνας, προφανώς θέλοντας να αποφύγει όξυνση στις σχέσεις της με τη Ρωσία. Δεν είναι όμως σαφές εάν πράγματι θέλει να διεξαγάγει έρευνα για να ξεκαθαρίσει την κατάσταση ή να ρίξει στάχτη στα μάτια ώστε να μη φανεί ότι αποφεύγει το ζήτημα. Οπως δήλωσε στο ραδιόφωνο του BBC ο δικηγόρος του πρώην επικεφαλής του εργαστηρίου ελέγχου ντόπινγκ της Μόσχας, «πρέπει εδώ να απευθύνω μια προειδοποίηση: Η στήριξη των καθαρών αθλητών είναι ως επί το πλείστον στα λόγια και όχι στην πράξη. Υποψιάζομαι ότι ακόμη κι αν βρεθούν αποδείξεις ντοπαρίσματος στη Ρωσία, δεν θα γίνει τίποτα», είπε ο κ. Ουόλντεν.\nΠρο μερικών εβδομάδων, ο ίδιος δικηγόρος είχε κατηγορήσει τη FIFA ότι δεν είχε κάνει την παραμικρή προσπάθεια να μιλήσει με τον πελάτη του σχετικά με τα στοιχεία που έχει στη διάθεσή του για τη συμμετοχή των Ρώσων διεθνών ποδοσφαιριστών στο σκάνδαλο ντόπινγκ της χώρας.\nΣημειώνεται ότι μεταξύ αυτών που θεωρούνται εμπλεκόμενοι στο σκάνδαλο είναι και μη Ρώσοι ποδοσφαιριστές που αγωνίστηκαν στη Ρωσία, όπως ο Ιάπωνας Κεϊσούκε Χόντα που έπαιξε στην ΤΣΣΚΑ Μόσχας από το 2009 ώς το 2013. Πριν από μία εβδομάδα, σύμφωνα με πληροφορίες του ρωσικού Τύπου, η ρωσική ποδοσφαιρική ομοσπονδία ενημέρωσε τη FIFA πως ο ρωσικός οργανισμός κατά του Ντόπινγκ την πληροφόρησε πως δεν έχουν βρεθεί στοιχεία βάσει των οποίων να εμπλέκονται ποδοσφαιριστές, ανάμεσά τους και ο Χόντα. Ο ρωσικός οργανισμός παραμένει εκτός WADA λόγω του ρωσικού σκανδάλου.\nΠριν από ένα μήνα αποκαλύφθηκε ότι τον Νοέμβριο του 2016 η FIFA απέλυσε τον επικεφαλής του ιατρικού της τμήματος που διερευνούσε πιθανή χορήγηση ουσιών στους Ρώσους διεθνείς ποδοσφαιριστές. Ο καθηγητής Γίρι Ντβόρακ είχε υπηρετήσει 22 χρόνια στη διεθνή ποδοσφαιρική ομοσπονδία, όταν ξάφνου τον ενημέρωσαν ότι απολύεται, χωρίς κάποια αιτιολόγηση.\nΗ απόλυση του καθηγητή Ντβόρακ αλλά και άλλων στελεχών της ομοσπονδίας, μετά την ανάληψη των καθηκόντων του προέδρου της FIFA από τον Τζάνι Ινφαντίνο, χαρακτηρίστηκε «αρκετά βάρβαρη» από το πόρισμα έρευνας για τη διακυβέρνηση της ομοσπονδίας, που συνέταξε για λογαριασμό του Συμβουλίου της Ευρώπης η Λουξεμβούργια πολιτικός Αν Μπρασέρ.\nΟ κ. Ντβόρακ δήλωσε ότι ανησυχεί ότι η ομοσπονδία διέκοψε κάποια από τα προγράμματα που είχε δημιουργήσει ο ίδιος ως επικεφαλής του κέντρου ιατρικού ελέγχου και έρευνας της FIFA, ενώ σύμφωνα με τον βρετανικό Τύπο ο κ. Ντβόρακ είχε αρχίσει να ερευνά τα ευρήματα της έκθεσης Μακλάρεν που περιλάμβανε στοιχεία για τη συμμετοχή 11 ποδοσφαιριστών στο πρόγραμμα κρατικού ντοπαρίσματος της Ρωσίας υπό τον τότε υπουργό Αθλητισμού Βιτάλι Μούτκο. Ο Τσέχος καθηγητής φέρεται να επικοινώνησε με τον Ρίτσαρντ Μακλάρεν ζητώντας να ελέγξει τα στοιχεία που είχε βρει ο Καναδός νομικός, ώστε να κρίνει αν υπάρχει ανάγκη περαιτέρω έρευνας. Εγραψε επίσης στη ρωσική ποδοσφαιρική ομοσπονδία, της οποίας επίσης προΐστατο ο κ. Μούτκο, ζητώντας τους ελέγχους των εργαστηρίων.\nΑργότερα, τον Μάιο του 2017, ο ίδιος ο κ. Ινφαντίνο απέλυσε τον Ελβετό εισαγγελέα Κορνέλ Μπορμπελί από τη θέση του προέδρου της επιτροπής δεοντολογίας της FIFA μόλις εκείνος άρχισε να διερευνά τον ρόλο του κ. Μούτκο στο σκάνδαλο.\nΘέμα Ρονάλντο στην παραπαίουσα Ρεάλ\nΠρόγραμμα-φωτιά ΑΕΚ σε Ελλάδα, Ευρώπη\nΒασιλειάδης με ΠΑΕ για τις μετακινήσεις


Μήνυμα Σαμαρά προς Χατζηδάκη - Flashnews.gr\nΜήνυμα Σαμαρά προς Χατζηδάκη\nΤην προσπάθεια ανάδειξης της στροφής προς την αναπτυξιακή ατζέντα επιχειρεί αυτές τις ημέρες ο ΄Ελληνας πρωθυπουργός, κ. Αντώνης Σαμαράς.\nΜετά την επίσκεψή του στο υπουργείο Ανάπτυξης αμέσως μετά την υπερψήφιση του προϋπολογισμού, ο κ. Σαμαράς ζήτησε από τον αρμόδιο υπουργό, κ. Κωστή Χατζηδάκη, επίσπευση των έργων και της προσπάθειας και την με κάθε τρόπο διάχυση κονδυλίων στις ρημαγμένες επιχειρήσεις.\nΠαράλληλα αποφασίστηκε ο υπουργός Ανάπτυξης, Ανταγωνιστικότητας, Υποδομών, Μεταφορών και Δικτύων, κ. Κωστής Χατζηδάκης, να συνοδεύσει τον πρωθυπουργό στις Βρυξέλλες, όπου θα συμμετάσχουν στην συζήτηση που διοργανώνεται από τους «Φίλους της Συνοχής» για το Δημοσιονομικό Πλαίσιο της περιόδου 2014-2020.\nΠρόκειται για μια κίνηση συμβολισμού από τη μεριά του πρωθυπουργού ο οποίος ξεκαθάρισε στον υπουργό του πως άλλες καθυστερήσεις στην αναπτυξιακή πολιτική δεν μπορούν να γίνουν δεκτές.\nΜάλιστα ο ίδιος ο κ. Σαμαράς ξεκαθαρίζει πως θα παρακολουθεί στενά το έργο του υπουργείου καθώς η Ελλάδα δεν έχει άλλο χρόνο για χάσιμο κι άλλες απώλειες πόρων. Κύκλοι μάλιστα του Μεγάρου Μαξίμου επιβεβαιώνουν την στήριξη του πρωθυπουργού προς τον κ. Χατζηδάκη αν και διαμηνύουν πως "λευκές επιταγές και απεριόριστος χρόνος δεν υπάρχει προς κανένα στέλεχος της κυβέρνησης".\nΑυτό το γνωρίζει ο κ. Χατζηδάκης ο οποίος επισπεύδει με τη σειρά του το άνοιγμα των μεταφορών, την ανάδειξη μιας σειράς επενδυτικών ευκαιριών αλλά και τις αποκρατικοποιήσεις στον τομέα ευθύνης του.\nΔευτέρα, 12 Νοεμβρίου 2012, 23:10


Πλεύρης για Θεσσαλονίκη - Μόνο το 52% εμβολιασμένο – Ανησυχία κυρίως για τη Δυτική Μακεδονία | in.gr\nTAGS: lockdownθάνος πλεύρηςθεσσαλονίκηκοροναϊός\n22 Σεπτεμβρίου 2021, 14:47\nΈκλεισε κάθε ενδεχόμενο επιβολής επιπλέον περιοριστικών μέτρων (πόσω μάλλον μίνι lockdown) για τη Θεσσαλονίκη ο υπουργός Υγείας, Θάνος Πλεύρης.\nΣε δηλώσεις του πριν την έναρξη της σύσκεψης στην Περιφέρεια Κεντρικής Μακεδονίας με την αντιπεριφερειάρχη Θεσσαλονίκης, Βούλα Πατουλίδου και τους 14 δημάρχους του νομού, ο κ. Πλεύρης επισήμανε ότι δεν είναι η περιοχή σε κατάσταση που να δικαιολογεί επιπλέον μέτρα για την πανδημία κι ότι η σημερινή σύσκεψη είναι προετοιμασίας και συντονισμού ώστε να αποφευχθούν αντίστοιχες με τις περσινές καταστάσεις στη Θεσσαλονίκη. Επιπλέον ο υπουργός τόνισε πως περισσότερη ανησυχία προκαλεί η δυτική Μακεδονία.\nΣε υψηλά επίπεδα οι νοσηλείες στη Βόρεια Ελλάδα\nΟ κ. Πλεύρης ερμήνευσε την παραδοξότητα ενώ στην υπόλοιπη Ελλάδα μειώνονται τα κρούσματα και οι νοσηλείες στη βόρεια Ελλάδα είτε να παραμένουν σταθερά σε υψηλά νούμερα (Θεσσαλονίκη) είτε να αυξάνονται (δυτική Μακεδονία). Ο κύριος λόγος σύμφωνα με τον υπουργό είναι τα μικρότερα ποσοστά εμβολιασμών των πολιτών.\nΌπως δήλωσε ο κ. Πλεύρης: «’Ηρθαμε κλιμάκιο του υπουργείου και με την κ. Γκάγκα, προκειμένου να γίνει αναλυτική ενημέρωση για την πορεία της πανδημίας στην περιοχή. Ξεκαθαρίζουμε ότι έχουμε έρθει προληπτικά κι ότι δεν τίθεται καμιά κουβέντα για περαιτέρω μέτρα στη Θεσσαλονίκη. Αυτή τη στιγμή είμαστε εδώ για να ενημερώσουμε τόσο τους διοικητές των νοσοκομείων, όσο και την τοπική αυτοδιοίκηση για κάποια νούμερα τα οποία θεωρούμε ότι χρειάζονται μια προσοχή κι έχουν να κάνουν με την αύξηση των νοσηλειών και την αύξηση των κρουσμάτων και να διαχειριστούμε με τον καλύτερο δυνατό τρόπο την πανδημία. Προληπτικά βρισκόμαστε και ενημερώνουμε. Δεν υπάρχει καμιά άλλη κουβέντα. Στόχος μας είναι να αυξηθεί το ποσοστό των εμβολιασμών, που σε κάποιες περιοχές της βόρειας Ελλάδας είναι χαμηλότερο από τον μέσο όρο της χώρας και παράλληλα να υπάρχει η τήρηση των μέτρων ώστε να διαχειριστούμε με τον καλύτερο δυνατό τρόπο την πανδημία».\nΔεν τίθεται θέμα επέκτασης της υποχρεωτικότητας\nΕρωτηθείς για τους αρνητές είπε: «προσπαθούμε να πείσουμε τον κόσμο να εμβολιαστεί. Έχει γίνει μια πολύ μεγάλη προσπάθεια. Υπάρχουν κάποιοι που ανησυχούν και απευθυνόμαστε σ’ αυτούς και θέλουμε να τους πείσουμε και υπάρχουν και κάποιοι άλλοι που φαντάζονται διαφορετικά θέματα και εκεί προφανώς δεν μπορούμε να κάνουμε κάτι άλλο. Ο πρωθυπουργός ξεκαθάρισε ότι η υποχρεωτικότητα σταματά στην παρούσα φάση στους υγειονομικούς. Δεν τίθεται κανένα θέμα επέκτασης. Εδώ εξετάζουμε πώς θα επιτύχουμε την καλύτερη δυνατή προστασία και πως θα πείσουμε τους πολίτες να εμβολιαστούν».\nΣτο 52% οι εμβολιασμένοι στη Θεσσαλονίκη\nΠατουλίδου: Να βρούμε τη καλύτερη δυνατή λύση του προβλήματος\nΗ κ. Πατουλίδου τόνισε σύμφωνα με το voria.gr : «πέρσι πριν από το τριήμερο της 26ης – 28ης Οκτωβρίου είχαμε κάνει μια σύσκεψη προετοιμασίας. Τα πράγματα δεν πήγαν καλά, κάτι μπορεί να ξέφυγε, ενώ δεν υπήρχαν τα εμβόλια. Φέτος υπάρχουν τα εμβόλια, υπάρχουν οι μεταλλάξεις, υπάρχει μικρό ποσοστό εμβολιασμών. Σκοπός, αφού γνωρίζουμε την κατάσταση, είναι να βρούμε την καλύτερη δυνατή διαδικασία λύσης του προβλήματος. Του χρόνου τέτοια εποχή πρέπει στο μέτρο να είμαστε ίδιοι και να μη μας λείπει κανείς».\nΖέρβας: Να είμαστε πιο έξυπνοι για να αποφύγουμε τα οριζόντια μέτρα\nΟ δήμαρχος Θεσσαλονίκης, Κωνσταντίνος Ζέρβας, υπογράμμισε: «Η πανδημία εξακολουθεί να είναι εδώ. Το 2021 δεν είναι 2020. Υπάρχουν τα εμβόλια, είμαστε πολύ πιο προετοιμασμένοι και πρέπει να συντονιστούμε ώστε να αποφύγουμε οποιαδήποτε περαιτέρω έξαρση. Πλέον πρέπει και είμαστε πολύ πιο έξυπνοι ώστε να αποφύγουμε τα οριζόντια μέτρα, τόσο στην οικονομία, όσο και στην κοινωνία».\nΣχετικά άρθρα: ➤ Πλεύρης από Θεσσαλονίκη: Δεν τίθεται θέμα νέων μέτρων – Προληπτική η επίσκεψη ➤ Θεσσαλονίκη – Υποδοχή με αποδοκιμασίες στον Θάνο Πλεύρη ➤ Πλεύρης για Θεσσαλονίκη – Δεν υπάρχει θέμα μέτρων και lockdown – Πού «χτύπησε» καμπανάκι\nEnglish edition Feta – Concerns about cases of adulteration 6 λεπτά πριν\nFizz Φίλιππος Σοφιανός – Ξεκαθαρίζει την σχέση του με Τέτα Καμπουρέλη – Είναι μαζί; 7 λεπτά πριν\nΔιάστημα Ανακαλύφθηκε και φωτογραφήθηκε ένας από τους πιο «βρεφικούς» εξωπλανήτες 12 λεπτά πριν\nΕλλάδα Κικίλιας – Η Ελλάδα κορυφαίος τουριστικός προορισμός για την Ευρώπη το 2021 στα World Travel Awards 14 λεπτά πριν


Ηλιακή καταιγίδα θα χτυπήσει τη Γη αύριο Πέμπτη - Προειδοποιήσεις για πιθανά προβλήματα - The Athens Times\nΗλιακή καταιγίδα θα χτυπήσει τη Γη αύριο Πέμπτη – Προειδοποιήσεις για πιθανά προβλήματα\non 13 Απριλίου 2022 at 12:35\nTην Πέμπτη 14/4 θα χτυπήσει τη γη γεωμαγνητική καταιγίδα από τον Ήλιο, με ταχύτητα 20.69.834 χιλιόμετρα την ώρα. Η προειδοποίηση που εξέδωσε η ΝΟΑΑ (National Oceanic and Atmospheric Administration) θα διαρκέσει έως το πρωί της Κυριακής 17/4.\nΑν συντρέχει λόγος να ανησυχήσετε; Εξαρτάται. Κυρίως από το αν μπορείτε να ζήσετε χωρίς ρεύμα -για λίγο. Επίσης, μπορεί να πυροδοτηθεί πιο έντονο βόρειο σέλας στην ανώτερη ατμόσφαιρα της γης.\nΗ γη βρίσκεται στη μέση μιας ηλιακής καταιγίδας, αφότου “χτυπήθηκε” από μια εκτίναξη μάζας από τον Ήλιο που απελευθέρωσε φορτία ενέργειας -με μορφή ακτινοβολίας-, που οδήγησε επίσης, σε εκτίναξη εκρηκτικών σφαιρών ηλιακού υλικού, δήλωσαν αξιωματούχοι. Ο πλανήτης μας πέρασε από την πληγείσα περιοχή πριν δυο μέρες και αρχικά “ένιωσε” μια μικρή επίδραση, εν τούτοις τώρα θα δούμε τα πραγματικά αποτελέσματα.\nΗ Εθνική Υπηρεσία Ωκεανών και Ατμόσφαιρας των ΗΠΑ προειδοποίησε ότι τις τελευταίες ώρες παρατηρούνται ισχυρές γεωμαγνητικές καταιγίδες. Είναι ικανές να προκαλέσουν προβλήματα στα συστήματα ισχύος, στους δορυφόρους και τους ανθρώπους στο διάστημα, ενώ μπορεί να προκύψουν δυσκολίες στη χρήση συστημάτων δορυφορικής πλοήγησης και ραδιοφώνου. Μπορούν να επηρεαστούν και τα αποδημητικά ζώα. Μια άλλη πιθανή συνέπεια είναι η εμφάνιση σέλας.\nΟι ειδικοί έχουν επανειλημμένα προειδοποιήσει ότι δεν είμαστε επαρκώς προετοιμασμένοι για τους πιθανούς κινδύνους ενός τέτοιου γεγονότος.\nΝα δούμε όμως, και τι εννοούν.\nΣτις 15/5 του 1921 είχαν ξεσπάσει πολλές πυρκαγιές σε δωμάτια ελέγχου ηλεκτρισμού και τηλεγραφίας, σε πολλά μέρη του κόσμου. Στην πόλη της Νέας Υόρκης όλα ξεκίνησαν από έναν πίνακα διανομής στο σταθμό Brewster. Η φωτιά εξαπλώθηκε γρήγορα και κατέστρεψε ολόκληρο το κτίριο. Στη Σουηδία, οι χειριστές στο Karlstad υπήρξε αρχικά δυσλειτουργία εξοπλισμού, εμφανίστηκε ελαφρύς καπνός, πριν ξεσπάσει φωτιά και προκαλέσει εκτεταμένες ζημιές στον εξοπλισμό. Παρόμοιες αναφορές προέκυψαν και σε άλλα μέρη (Ινδία, Μεγάλη Βρετανία, Νέα Ζηλανδία).\nΤο 1921 τα αποτελέσματα αφορούσαν παρεμβολές σε ραδιοεπικοινωνίες, τηλεγραφικά και τηλεφωνικά συστήματα, τα οποία χρησιμοποιούνταν τότε. Τώρα το ηλεκτρικό ρεύμα είναι παντού.\nΟ λόγος του πανικού αφορούσε μαγνητικά πεδία που δημιουργήθηκαν στη γη, έπειτα από μια εκ των μεγαλύτερων ηλιακών καταιγίδων που επηρέασαν ποτέ τον πλανήτη.\nΤι είναι οι ηλικιακές καταιγίδες\nΠροκαλούνται όταν ο ήλιος εκπέμπει μια έκρηξη ηλεκτρικά αγώγιμου πλάσματος, σε αυτό που ονομάζεται στεφανιαία εκτόξευση μάζας (CME) -ή αλλιώς σφαίρες ηλιακού υλικού. Όταν η CME κατευθύνεται προς τη γη, θα μπορούσε να περάσει μεταξύ του Ήλιου και του πλανήτη μας, με πολύ υψηλές ταχύτητες περίπου (2000 km ανά δευτερόλεπτο) και να φτάσουν στη γη σε λίγες ημέρες.\nΔεδομένου ότι το πλάσμα στα CME είναι ηλεκτρικά αγώγιμο, αλληλεπιδρά με το μαγνητικό πεδίο της γης και φέρνει ρεύμα σε ένα στρώμα της γήινης ατμόσφαιρας, που ονομάζεται ιονόσφαιρα. Αυτό με τη σειρά του παράγει ένα μαγνητικό πεδίο, μέσω της αρχής του ηλεκτρομαγνητισμού -βάσει του οποίου λειτουργούν οι κινητήρες και οι γεννήτριες.\nΗ διαδικασία παράγει ηλεκτρικά πεδία στην ηλεκτρικά αγώγιμη επιφάνεια της γης και οδηγεί ηλεκτρικά ρεύματα, μέσω των διαφορετικών τύπων πετρωμάτων στον φλοιό που έχουν ποικίλες ικανότητες να αγώγουν ρεύμα.\nΟ πρόεδρος της Ομάδας Εμπειρογνωμόνων Space Environment Impacts (SEIEG) της Μεγάλης Βρετανίας, Mike Hapgood εξήγησε το Σεπτέμβριο του 2012 στην Independent. ότι ένα από τα μεγαλύτερα προβλήματα που μπορούν να προκαλέσουν οι ηλιακές καταιγίδες, είναι στους μετασχηματιστές στα δίκτυα ηλεκτρικής ενέργειας, καθώς λειτουργούν σε πολύ συγκεκριμένες συχνότητες εναλλασσόμενου ρεύματος σε όλο τον κόσμο.\n“Όταν το ρεύμα που προκαλείται στη γη από τις ηλιακές καταιγίδες μπαίνει σε έναν μετασχηματιστή, διαταράσσει την ισορροπία. Οι μετασχηματιστές βασίζονται στην ισορροπία των ρευμάτων, καθώς αλλάζουν οι τάσεις. Αν αυτή η ισορροπία χαθεί, μπορεί να προκληθεί θέρμανση και δόνηση που θα τους απενεργοποιήσουν. Επομένως, η συνέπεια μπορεί να είναι το μπλακ άουτ. Θα υπάρξει ζημιά, αλλά δεν θα είναι ιδιαίτερα μεγάλη ζημιά”.\nΑνέφερε το παράδειγμα της μέτριας ηλιακής καταιγίδας που έπληξε τη γη το 1989, θυμίζοντας ότι οι διακοπές ρεύματος που προκάλεσε στο Κεμπέκ του Καναδά επιλύθηκαν σε περίπου εννέα ώρες. “Οι άνθρωποι πλέον ξέρουν πώς να διορθώσουν το πρόβλημα. Ενώ ορισμένοι εγείρουν φόβους ότι θα χρειαστούν χρόνια για να επιλυθεί το όποιο πρόβλημα, δεν νομίζω ότι πολλοί άνθρωποι, ειδικά οι μηχανικοί το πιστεύουν αυτό”.\nΚάτι άλλο που μπορεί να επηρεαστεί από ηλιακή καταιγίδα, είναι τα συστήματα δορυφορικής πλοήγησης. Δεν θα διαλυθεί, αλλά θα έχει πολλές διακοπές για αρκετές ημέρες. Προφανώς θα επηρεαστεί και το Internet.\nΣύμφωνα με μια πρόσφατη μελέτη της Sangeetha Abdu Jyothi από το University of California, Irvine και της VMware Research, η ανθεκτικότητα των υποθαλάσσιων καλωδίων διαδικτύου δεν έχει δοκιμαστεί, σε τέτοια διαστημικά καιρικά φαινόμενα.\nΗ έρευνα προβλέπει ότι οι γραμμές οπτικών ινών μεγάλων αποστάσεων και τα υποθαλάσσια καλώδια, που αποτελούν ζωτικό μέρος της παγκόσμιας διαδικτυακής υποδομής, είναι ευάλωτα σε CME.\nΟι επιστήμονες έχουν καταλάβει εδώ και έναν αιώνα πώς προκύπτουν αυτές οι ηλιακές υπερκαταιγίδες, οι οποίες προκαλούν διακοπές στα δίκτυα ηλεκτρικής ενέργειας και επικοινωνίας. Εν τούτοις, δεν είναι πλήρως κατανοητός ο αντίκτυπος που θα μπορούσαν να προκαλέσουν.


τοπικά XΡΟΝΙΚΑ : Με 24χιλιάρικα θα καθαρίσει τάφρους, χαντάκια και θα κάνει αγροτικούς δρόμους ο δήμος- Μήπως έχουμε τον Harry Potter δήμαρχο και δεν το ξέρουμε;\nΜε 24χιλιάρικα θα καθαρίσει τάφρους, χαντάκια και θα κάνει αγροτικούς δρόμους ο δήμος- Μήπως έχουμε τον Harry Potter δήμαρχο και δεν το ξέρουμε;\nΈνα θέμα που απαιτεί αυξημένη\nπλειοψηφία του συνόλου του δημοτικού συμβουλίου, δηλαδή απαιτεί 17 θετικές ψήφους, είναι η σύμβαση με ιδιώτες χωματουργούς οι οποίοι θα καθαρίσουν τάφρους και χαντάκια τόσο εντός οικισμών όσο και εκτός και θα διαμορφώσουν κάποιους αγροτικούς δρόμους που..... υπέστησαν ζημιές τον Νοέμβριο όταν είχαμε νεροποντές και κατά τόπους πλημμύρες.\nΟ αρμόδιος αντιδήμαρχος τεχνικών έργων αναγνωρίζει ευθαρσώς ότι η υπηρεσία του αδυνατεί τόσο εξ αιτίας έλλειψης μηχανημάτων όσο και προσωπικού. Είναι προφανές ότι υπάρχει θέμα στην στελέχωση των υπηρεσιών του δήμου που φαίνεται να έχει μια επάρκεια στα γραφεία αλλά εκεί που πονάει και που ενδιαφέρει τους πολίτες έχει μεγάλο έλλειμμα.\nΗ διοίκηση του δήμου προτείνει στο συμβούλιο να γίνει ένα έργο ύψους 24 χιλιάδων ευρώ και χωρίς να είμαι ειδικός κάθομαι και απορώ: φτάνουν 24 χιλιάρικα για να καθαριστούν τάφροι και χαντάκια και να φτιαχτούν και αγροτικοί δρόμοι, όπως περιγράφει το εισηγητικό, με τόσα λίγα λεφτά;\nΜακάρι να δουλεύουν τζάμπα οι χωματουργοί και να προσφέρουν εργασία στο δήμο με τόσα λίγα ευρώ. Μακάρι.\nΤέλος, αν ως κοινόχρηστοι χώροι ο νόμος που επικαλείται στο εισηγητικό του ο αρμόδιος αντιδήμαρχος νοούνται οι τάφροι, τα χαντάκια και οι αγροτικοί δρόμοι είναι ένα ερώτημα. Αλλά, ας μην το πιάσουμε τώρα γιατί θα μπλέξουμε...\nΑναρτήθηκε από Xronika στις 7:27 μ.μ.\nΜΟΧΛΑ ΔΕΝ ΘΑ ΚΑΝΟΥΝΕ ΤΙΠΟΤΑ ΖΗΤΑ ΠΟΥ ΘΑ ΕΚΤΕΛΕΣΤΕΙ Ο ΚΑΘΑΡΙΣΜΟΣ ΠΑΝΕ ΒΓΑΛΕ ΤΑ ΦΩΤΟ ΚΑΙ ΜΕΤΑ ΟΤΑΝ ΤΑ ΠΑΡΑΛΑΒΕΙ Η ΕΠΙΤΡΟΠΗ ΠΑΝΕ ΚΑΙ ΞΑΝΑ ΒΓΑΛΕ ΜΙΑ ΦΩΤΟ ΠΑΛΙ ΚΑΙ ΑΝ ΚΑΘΑΡΙΣΑΝΕ ΘΑ ΜΕ ΠΕΙΣ ΨΕΥΤΗ.ΟΛΑ ΜΙΛΗΜΕΝΑ ΕΙΝΑΙ .ΚΑΝΕ ΤΟ ΜΟΧΛΑ ΑΛΛΑ ΤΟΥΣ ΣΤΗΡΙΖΕΙΣ ΜΟΧΛΑ.